
PROYECTO ISLA DI ORO DEN UN 
LUCHA SIN SENTIDO Y SIN SERIEDAD 


GOBIERNO MESTER BAHA 
GASTO DI PERSONAL 


PREGUNTA TA, CUA PERSONAL? 


EDIFICIONAN DI GOBIERNO 
PARTI DI DECADENCIA 
DI ORANJSTAD 


TA BAY ORGANISA 
UN JOBFAIR PA 45+ Y 
PENSIONADONAN 

SIMAN pasa otro expresion conoci di e ex lider di MEP, sr Nel 
Oduber, a haya bida un biaha mas den e caso caminda HOF 
a rechasa e peticion di abogadonan di gobierno, pa cambia 
e Hues apunta pa trata e caso di Fundacion Parke Nacional 
Aruba, varios otro fundacion ambiental, contra pais Aruba. 


E gruponan aki a hiba gobierno Corte pa asina prohibi e 
inversionistanan di e proyecto di modernisacion di Isla di 
Oro y tambe pa gobierno no extende e ‘erfpachtrecht’ cu 
doñonan di e isla aki tin for mas cu 50 aña caba. 
Abogadonan di gobierno a pidi ‘wrakingkamer’ di HOF pa 
cambia e Hues den e caso aki, loke no ta prome bes cu e 
lo sosode, ya cue Hues ta ser mira di lo ta sostene agrupa- 
cionnan ambiental cu tin aki na Aruba. 


HOF a rechasa e peticion aki y e mesun Hues lo sigui atende 
e caso y mientras cu no tin algo robes cu e decision cu HOF 
a tuma, a spera cu e Hues mes lo a tene e honor na su mes 
y pa su presencia den e proceso aki no sigui crea duda den 
decisionnan cu lo a tuma, corecto of incorecto, e lo a dicidi 
di hala un banda y laga un otro colega atende cu e disputa 
aki. 


Un di e argumentonan grandi di e gruponan pro medio ambi- 
ente, ta cu mester proteha naturalesa n’e sitio caminda tin 
un combinacion masha importante mes pa loke t’e sistema 
ecologico cu ta proteha e area aki caminda mangrovenan 
hunto cu lama y rifnan, ta percura p’e proteccion aki. 
Cu lo por logra di para un permiso cu ta existi pa mas di 
60 aña caba ta di mira ainda ya cu e zona aki ta bon conoci 
p’e mangrovenan cu awendia ta parti di confrontacion hasta 
entre ministernan di Gabinete Wever Croes II. 


Na varios ocasion tin discusion riba proteccion di mangrov- 
enan principalmente den e sector di e isla banda di Pos 
Chikito bay ariba te na Zeewijk pero tin cu señala cu masha 


poco iniciativa tin di mesun gruponan aki pa loke ta protec- 
cion di e matanan sumamente importante aki p’e sistema 
ecologico. 


No ta scucha ni Fundacion Parke Nacional y ningun otro 
grupo ambientalista sali bin dilanti y atende cu dos area 
caminda mangrovenan ta secando den un forma hopi preo- 
cupante. 
Na Mangel halto caminda tambe tin un sistema ecologico 
unico pero recientemente gobierno mes a dicidi di drecha e 
sitio cu construccion di algun palapa haciendo uzo di beton 
pero n’e sitio aki pa algun tempo caba, prome cu a inicia cu 
e plan di rehabilitacion aki, por a mira c’un parti grandi di 
mangrove nan n’e sitio, a cuminsa seca y muri pero ningun 
musca a bula. 


Algun meter mas pariba na Santa Largo, tin un saliña cu a 
cuminsa seca un mira sin cu tin un of otro actividad comer- 
cial of di hende n’e sitio, ya cu ningun hende ta cana den e 
saliña aki pero e mangrove nan aki a seca y mira. 


Tin cierto actividad di recuperacion na algun sitio caminda 
blachinan berde a bolbe duna muestra di bida pero ningun 
fundacion ambiental y tampoco FPNA a atende cu e situa- 
cion aki y busca un solucion con lo por recupera e matanan 
asina importante p’e sistema ecologico. 
Na otro partinan tambe por a mira decadencia cu mangrov- 
enan a pasando aden pero no a mira ningun di e gruponan 
aki a mustrando preocupacion of ta tumando iniciativa pa 
atende cu e situacionnan delicado aki. 


Inversionistanan den e proyecto di renobacion di Isla di Oro, 
a mustra nan intencion, a mustra cu nan prome obligacion ta 
pa conserva totalmente e grupo di mangrove y hasta intro- 
duci diferente sistema pa proteha y expande nan necesidad 
den e naturalesa aki. 


Proyecto Isla di Oro den un lucha sin sentido y sin seriedad 

CONFORME e landspakket gobierno lo mester baha gasto, 
specificamente gasto di personal den e aparato guberna- 
mental. Ademas di esaki ta sugeri pa flexibilisa e LMA pa 
asina por actua mas lihe mirando cu awor un ambtenaar 
ta practicamente intocabel. E ponencia aki ta sugeri cu den 
aparato gubernamental lo tin personal di mas, cu lo mester 
wordo elimina. E pregunta cu ta bin na mente pa cu esaki ta: 
na unda e extra ambtenaar nan aki ta? 


Si nos sigui e desaroyo pa cu nos departamentonan di 
servicio publico den e ultimo añanan nos por conclui total- 
mente lo contrario. 


Nos departamento di Polis ta luchando pa añas caba c’un 
falta di personal cronico, na unda cu nos polisnan ta wordo 
practicamente explota casi n’e punto di un ‘burn-out’ trah- 
ando dobel warda constantemente, costando pueblo un 
dineral na overtime. 


Mirando e importancia di e departamento aki, eherciendo 
un trabou di alto riesgo, bou presion halto, sin por haya e 
descanso necesario, mentalmente y fisicamente cansa, Dios 
spaar nan pa algo no bay robes. Ken e ora lo para respon- 
sabel? Hopi lihe lo resorta na culpa e minister concerni, pero 
sin suficiente fondo, no por amplia e cuerpo policial. Claro ta 
si, cu den Cuerpo Policial no tin ambtenaar di mas. 


E situacion aki no ta uno riba su mes. E mesun situacion 
aki por wordo encontra den otro departamentonan guber- 
namental esencial pa nos isla, manera nos cuerpo di Aduana 
y nos cuerpo di Bombero, pa duna djis un ehempel. Esaki a 
pesar cu nos cuerpo di Aduana hustamente ta produci un 
gran cantidad di fondo pa caha di gobierno, no obstante nan 
ta trahando bou di circunstancianan deplorabel, constante- 
mente mendigando pa haya fondo. 


Igualmente nos cuerpo di Bombero constantemente ta en 
busca di personal, no tin material adecuado pa haci nan 
trabou debidamente, sinembargo sin pensa dos biaha ta 
pone nan bida na peliger asina cu tin cualkier eventualidad. 
Sin lubida cu nos unico pilar economico, cual ta turismo, ta 
depende grandemente riba e cuerpo di bombero di aero- 
puerto, pa cumpli cu tur exigencia, pa asina nos aeropuerto 
por mantene su certificacion. 


Asina por sigui menciona otro departamentonan (semi) 
gubernamental, vital pa nos isla di Aruba, cu mester personal 
y fondo pa por funciona debidamente. 


Na unda e ora, tin exceso di miles di personal den aparato 
gubernamental, te cu e mester a bira un punto di agenda 
den e landspakket?! Kisas tin departamentonan cu awendia 
no tin mes derecho di existencia cu antes? 


Den pasado tawata tin plan caba pa unifica (cluster) algun 
departamento hunto, y reorganisa esakinan pa purba na 
baha gasto di personal. Sinembargo, esaki ta un tarea hopi 
dificil, mirando cu ta trata di mama y tatanan di famia cu lo 
mester wordo manda cas, e efecto social economico di esaki, 
y sin lubida e efecto politico p’e mandatario, cu mester tuma 
e decisionnan aki. 


Cu e reorganisacionnan aki ta hopi voto lo por bay perdi. Pero 
ta husto cu full Aruba ta pagando belasting, pa mantene e 
aparato gubernamental aki pa votonan no bay perdi? 


Lo ta bon pa analisa e departamentonan esencial pa cu 
servicio publico, e necesidad di personal pa esakinan y e 
alocacion di personal gubernamental conforme nan compe- 
tencianan individual. 


Di eynan por afirma e grado di exceso, en caso cu esaki ta 
existi, y traha un plan (social) con pa re-aloca personal pa 
departamentonan den necesidad, sea por medio di educa- 
cion adicional of salida for di e aparato gubernamental. 


Hunto cu e departamentonan aki nos por añadi tambe 
organisacionnan cu por medio di reorganisacion a haya un 
otro status pero keto bay ta haya subsidio di gobierno, por 
ehempel Post Aruba, Arubus y Serlimar. Tur ta servicionan 
esencial pa Aruba, pero ta organisacionnan cu, a pesar di 
‘independisacion’ no ta logra cubri nan gastonan di personal 
of operacional. 
No pa falta di maneho, pero mescos cu ta conta pa KPA, 
Douane y Brandweer, nan tambe mester mendiga y haci 
milager cu e poco fondo cu nan tin. 


Den tur esaki e pregunta ta keda: na unda tur e miles di 
ambtenaar den exceso ta ubica anto? 


E D I T O R I A L 


Gobierno mester baha gasto di personal 


Pregunta ta, cua personal? 

TURISMO di Aruba n’emomentonan 
aki, t’e pilar economico mas grandi cu 
e isla tin y sin duda e recuperacion di 
e pandemia di Covid caminda turismo 
rond mucho a sufri golpinan fuerte, e 
isla aki a logra un recuperacion mas 
impresionante rond mundo. 


Turismo crucero tambe a conoce un 
adelante impresionante, formando un 
base fuerte pa loke t’e aumento di cant- 
idad di turistanan cu a bishita Aruba 
den ultimo añanan caminda miles cu 
a yega cu e diferente cruceronan, a 
forma parti di e desaroyo economico, 
dor di huur auto, paga pa un tour, huur 
un SUV of a dicidi di uza taxi pa bay 
diferente di e beachnan na Eagle of 
otro parti d e isla. 


Sinembargo un grupo grandi di e bishi- 
tantenan aki cu no kier a move bay 
mucho leu di Paardenbaai caminda nan 
ta cerca di e crucero, ta prefera di cana 
rond den centro di Oranjestad of ta 
paga pa haya un tour na pia cu tambe 
ta posibel. 


Sinembargo 
cu 
no 
solamente 
e 
turistanan aki ta mira di cerca un 
centro di Oranjestad hopi sushi, na mes 
momento nan tin na bista un cantidad 
di edificio bandona y den mal estado y 
loke ta haci e situacion ainda mas deli- 
cado y serio, ta cu tin varios edificio di 
gobierno cu ta “pronk” na grandi den 
e area aki cu ta ser bishita pa esunnan 
di barco. 


For di momento c’un crucero ta drenta 
waf di Oranjestad, den su bista e ta 
mira e edificio bandona di DOW cu ta 
den mal estado, cera cu plywood cu 


yen di sushi rond di edificio y un neishi 
di paloma cu ta susha e edificio den un 
forma “disgusting”. 


Si e bishitantenan cana bay ariba, nan 
lo topa cu e ex edificio di duana cu tin 
algun aña caba ta para ta putri den 
bista di bishitante- y hendenan local, 
ya cu supuestamente tin un acuerdo 
c’un compania di construccion pa un 
intercambio di e edificio pa gobierno 
asina haya un edificio nobo pa duana 
aparentemente e comerciante no por 
duna gobierno e balor na placa den e 
intercambio aki pero mientras tanto e 
edificio ta mahos bista pa hopi turista 
cu ta cana den e zona aki, mientras cu 
nan kier mira e parti aki di e isla. 


E plan di revitalisacion di centro di 
Oranjestad no ta canando manera 
mester ta y tur cos ta mustra cu prome 
cu proximo eleccion, esaki tampoco lo 
keda completa sigur si tuma na consid- 
eracion cu pa un seccion chikito den 
Columbusstraat, ehecucion di e parti 
aki a dura casi un aña y no tin indica- 


cion cu a corto plaso lo sigui cu e plan 
aki. 


WARD’I POLIS 
Den Wilhelminastraat tambe tin otro 
edificio propiedad di gobierno, cu t’e 
ex central di polis cu ta bandona total- 
mente y cu pa un periodo largo a sirbi 
como ‘chollerhouse’ caminda a practi- 
camente cobra den tur lachi of cashi cu 
a ser laga atras cu cantidad di docu- 
mento. 
Awor a haci e edificio limpi parcial- 
mente y a claba plywood riba porta y 
bentana nan pero asina mes e adic- 
tonan ambulante ta drenta de e edificio 
mientras cu e parti patras di e edificio 
ta forma un bista mahos den bista di 
tur hende. 


Por lo pronto no tin solucion p’e situa- 
cion aki y practicamente gobierno no 
ta inverti mucho pa mantene e centro 
limpi pero cu algun edificio den mal 
estado, gobierno mes ta formando 
parti di un bista desagradabel pa bishi- 
tanan pero tambe pa hendenan local. 


Edificionan di gobierno parti di decadencia di Oranjstad 

PA medio di e comunicado di prensa aki, Organo Ehecutivo AZV ta informa 
tur asegurado inscribi cerca dentista Mayra Rosales pa tuma nota cu e 
contracto entre OE AZV y dentista Mayra Rosales ta finalisa 30 di april 
2024. Den caso cu tin un cita despues di 30 di april 2024, lo e asegu- 
rado mester tene cuenta cu e cita aki no ta wordo cubri mas door di OE 
AZV. Ta gradici dentista Rosales pa su añanan di servicio cu el a brinda na 
e aseguradonan di AZV. Tur clase di exito tambe ta e deseo di OE AZV pa 
dentista Mayra Rosales cu e continuacion di su practica priva. 


Traspaso automatico 
Entrante 1 di mei 2024 OE AZV ta percura pa un traspaso automatico 
pa diferente dentista ubica den Playa. Esaki ta sosode automatica- 
mente (digitalmente). E asegurado mes no tin nodi haci nada. Pa haya sa 
cerca cua dentista ta registra awor; e asegurado mester wak den su AZV 
app. E ta bay riba Menu →Dunadonan di cuido →E dunadonan di cuido 


OE AZV ta informa: 


Contracto cu dentista Mayra Rosales ta termina 


Entrante 1 di mei 2024 tin un traspaso automatico di aseguradonan inscribi cerca dentista Mayra Rosales 


di……→Dentista. Bou di e bloke ey lo wak e 
nomber di e dentista nobo. 


No ta di acuerdo 
Den caso cu e asegurado no ta di acuerdo cu 
e traspaso automatico aki, tin tur oportun- 
idad pa inscribi cerca un otro dentista cu ta 
disponibel. Pa haci cambio e asegurado ta bay 
riba nos website www.azv.aw → Formulario → 
Peticion pa cambio. Of regla esaki bo mes via 
e AZV-app (scoge pa Menu → E dunadonan 
di cuido di …→ Cambia di dunado di cuido 
→ Scoge tipo di dunado di cuido → Scoge 
Dentista Nobo for di e lista “dropdown” → Primi 
e boton “manda”). Den caso cu bo persona a 
haci e cambio caba, esta a cambia caba na un 
dentista di bo propio escogencia/preferencia, 
e ora no mester haci nada. E informacion di bo 
dentista nobo bo por wak den e AZV-app. 


Mas pregunta? 
Den caso cu despues di lesa e comunicado di 
prensa aki ainda tin pregunta, e ora por tuma 
contacto cu e departamento di Servicio na 
Cliente di OE AZV via Tel: 5279900 of E-mail: 
klantenservice@uoazv.aw 

MINISTER Glenbert Croes a reuni cu gremi- 
onan comercial referente e escasez di trahado 
pa por cumpli cu e demanda laboral. 


Mientras tanto su bureau como tambe DPL y 
DAO ta den constante deliberacion cu gremi- 
onan con miho atende e preocupacion aki 
y alcapara e escasez pa por cumpli cu e 
demanda di trahado. 
Manera ya ta conoci, e aña aki lo tin 3000 
camber di hotel adicional ta habri. Segun indi- 
cacion inicial, lo ta bay tin mester di por lo 
menos 9000 trahado pa e hotelnan aki por 
opera y duna e servicio optimal cu nan ta 
desea. 


Minister Glenbert Croes su maneho ta: yiunan 
di tera ta prome pa haya trabou. Esaki a keda 
demostra den e cifra di desempleo di mas 
abou cu Aruba a yega di conoce bou maneho 
di e mandatario: 4.3% na 2022. E LFS esta 
Labor Force Survey a wordo ehecuta pa 
Censo, Centraal Bureau Statistiek CBS, Banco 
Central Aruba CBA y Departamento di Labor & 
Investigacion DAO. Dentro di poco lo anuncia 
e tasa di desempleo pa 2023. 


Yiunan di tera na prome luga ta keda e punto 
di salida di e mandatario. Y mescos cu Minister 
Croes tin oido pa e gritonan di gremionan 
comercial, igual e mandatario tin oido pa e 
gritonan den nos comunidad di hendenan di 
edad 45+ cu no ta hayando trabou. Tin pensio- 
nadonan cu a acerca Minister Croes expre- 
sando nan deseo di por sigui traha. Pa esaki e 
titular di Labor a acerca Minister President di 
Aruba pa sondea si ta posibel duna un incen- 
tivo fiscal pa e pensionadonan cu kier sigui 
aporta na desaroyo di nos pais. 


Minister Glenbert Croes a anuncia cu pronto 
lo bay organisa un Jobfair specialmente pa e 
categoria di edad aki unda tur comerciante 
y gremionan, hunto cu departamentonan di 
Labor esta DAO y DPL lo ta presente pa asisti 


Minister Glenbert Croes: 
Ta bay organisa un jobfair 
pa 45+ y pensionadonan 


y intermedia unda ta necesario. 
Cu e incentivo aki Gobierno 
di Aruba, lo yuda yena 
e 
demanda 
laboral 
cumpliendo cu e preocu- 
pacion di gremionan y 
na mes momento duna 
nos adultonan + mayor, 
e oportunidad pa por 
sigui brinda nan mes 
un miho calidad di bida 
aportando na e desa- 
royo continuo cu nos pais 
ta conociendo. 

COMO Arubiano nos tur ta orguyoso di nos Status Aparte, 
un logro grandi den nos historia, cu a wordo realisa por 
medio di perseverancia di nos mes hendenan, cu a lucha 
cu amor y pasion pa cu awe nos por yama nos mes un pais 
autonomo den reino Hulandes. AWEMainta awe ta hiba bo 
bek den tempo, contando e historia di comienso di e revo- 
lucion, un paso den haci nos bos como Pais wordo scucha 
pa prome biaha, di manera individual, aya na madre patria. 
Augustus 1977 a marca un momento importante den historia 
di Aruba, cu e brote di un welga general cu a paralisa nos 
isla. 


Aruba, n’e momento ey tabata forma parti di Antillas 
Hulandes, y tabat’in masha poco di bisa den e conseho insular 
di Antillas Hulandes. Esaki ta debi n’e echo cu Curaçao, cu 
tabata e isla mas grandi, tabat’in mas asiento, y mirando cu 


Hulanda a delega e maneho di e islanan p’e conseho insular 
di Antillas Hulandes, esaki tabata sali Aruba cada bes menos 
faborabel. Despues di eleccion na 1977, e formado di gobi- 
erno insular, Boy Rozendal, di Partido Democraat di Curaçao 
a haci tur lo posibel, den un maniobra politico, pa mantene e 
partido mas grandi di Aruba for di gobierno insular, a pesar 
di su victoria den e eleccion. 


Esaki a causa un disgusto general, cual a desencadena un 
ola di protesta entre e poblacion di Aruba, lidera pa sindi- 
catonan, comerciantenan y cleronan, cu tabata kere cu e 
partido mayoritario di Aruba no por a ser exclui di e gobi- 
erno central. E yamada pa autonomia y respet p’e boluntad 
democratico di e pueblo di Aruba a bira mas y mas fuerte. 


Telegramnan a wordo manda pa Hulanda, Nacionnan Uni 
y varios otro organisacionnan internacional, pero no a bin 
ningun reaccion. Consecuencia di esaki tabata c’un ola di 
protesta a lanta den tur parti di Aruba. 


Dia 11 di augustus 1977 sindicatonan uni a anuncia un 
welga general, cu a dura nuebe dia y a paralisa e isla comple- 
tamente. Esaki a resulta den interupcion di servicionan 
esencial manera electricidad, awa y comunicacion (telex), 
aeropuerto a wordo cera, isolando Aruba for di mundo. 
E situacion a intensifica ora cu ‘Riot Comando’ a ser manda 
for di Curaçao pa oprimi e protestanan, loke a provoca 
enfrentamentonan violento cu heridonan pa ambos banda y 
detencion di varios actornan clave den e lucha pa indepen- 
dencia. A pesar di e oposicion aki, e pueblo di Aruba a keda 
para firme den su demanda pa autonomia y reconocimento 
di su representantenan electo legitimo. 


Despues di nuebe dia, bou di presion di e eventonan aki, 
Hulanda porfin a habri porta pa un delegacion chikito di 
Aruba, cu a boga pa autonomia den Reino Hulandes. Esaki 
a conduci na reconocemento di e estado independiente di 
Aruba y su derecho pa autonomia. 


E eventonan di augustus 1977 a marca un periodo crucial 
den e lucha di nos pueblo di Aruba pa autodeterminacion y 
democracia. Nan ta recorda nos e balor di determinacion y 
tenacidad den e buskeda di libertad y autonomia. 


CULTURA Y HISTORIA 
Aruba: Nos Rikesa 
Aruba: Nos Rikesa 


E caminda pa autodeterminacion: 


E welga general di Aruba na 1977 

COMFORT, FOOD AND COCKTAILS 


For showtimes and online ticketing: 
www.caribbeancinemas.com 


787-999-3292 


ABIGAL 


GENRE: Horror / Thriller | RATING: R | Runtime: 1:49 


After a group of would-be criminals kidnap the 12-year-old ballerina daughter 
of a powerful underworld figure, all they have to do to collect a $50 million 
ransom is watch the girl overnight. In an isolated mansion, the captors start to 
dwindle, one by one, and they discover, to their mounting horror, that they’re 
locked inside with no normal little girl. 


GODZILLA X KONG: THE NEW EMPIRE 
GENRE: Action / Adventure / SciFi | RATING: PG-13 | Runtime: 1:55 


The newest addition to the Monsterverse series continues the thrilling clash 
between Godzilla and Kong, introducing a fresh cinematic journey. This time, 
the mighty Kong and the formidable Godzilla face an immense, unknown 
danger lurking in our world, testing their existence and ours. The upcoming 
film will explore the backgrounds of these Titans, their beginnings, the enigma 
of Skull Island, and beyond, unveiling the legendary fight that shaped these 
extraordinary creatures and their eternal connection to humanity. 


BACK TO BLACK 
GENRE: Biography / Drama / Musical / Thriller | RATING: R | Runtime: 2:02 


The extraordinary story of Amy Winehouse’s early rise to fame from her early 
days in Camden through the making of her groundbreaking album, Back to 
Black that catapulted Winehouse to global fame. Told through Amy’s eyes and 
inspired by her deeply personal lyrics, the film explores and embraces the 
many layers of the iconic artist and the tumultuous love story at the center of 
one of the most legendary albums of all time. 


YAMAS! 
GENRE: Comedy | RATING: NR | Runtime: 1:25 


A group of teens find themselves in Greece for a holiday break, when to much 
Raki changes the course of their trip and they have to ditch a body and get 
square with an Italian gangster. 

EX presidente Donald Trump ta enfrentando un huicio pa 
supuesto soborno di e actriz di pelicula pa adulto, Stormy 
Daniels. E caso sin precedente aki ta marca e prome biaha 
cu fiscalnan ta presenta cargonan penal contra un ex presi- 
dente di Merca dilanti un hurado. 


E huicio, programa pa dura seis siman, a cuminsa cu tur dos 
banda presentando nan declaracionnan inicial. Fiscalnan a 
enfoca riba e acusacion cu Trump a paga placa pa silencia 
Daniels durante su careda presidencial di 2016, unda Trump 
a enfrenta e nominado democrata Hillary Clinton. Daniels a 
declara un encuentro sexual cu Trump, locual cu e ta nenga. 
Fiscal ta argumenta cu Trump a orkestra un plan criminal 
pa influencia e eleccion, encubriendo esaki door di falsifica 
registro comercial. 


Den contraste, e defensa di Trump ta mantene su inocencia, 
retratando su accionnan como un intento pa proteha su 
famia for di un campaña di difamacion. Abogado di Trump 
a enfatisa cu Trump no a comete ningun delito y a critica e 
narrativa di e fiscal como falso. Nan a critica Michael Cohen, 
ex-abogado di Trump, kende a facilita pago na Daniels, 
describiendo e como un “criminal” cu tabata busca vengansa 
personal contra Trump. 


E huicio a cuminsa despues di un siman di seleccion di 
hurado, cu a termina den un incidente tragico dilant’i corte, 


caminda un homber a kima su mes y despues a muri pa 
motibo di su heridonan. E prome testigo di e fiscal tabata 
David Pecker, ex editor di National Enquirer, kende segun e 
fiscalnan tabata envolvi den un acuerdo cu Trump pa sconde 
storianan negativo di Trump. 


Ta ser asumi cu tanto Stormy Daniels como Michael Cohen 
lo testifica den e huicio. Sinembargo, e pregunta ta keda si 
Trump mes lo testigua, a pesar di conseho negativo di hopi 
experto legal pa motibo di e peligernan potencial. 


Prome cu el a bay corte, Trump a urgi su siguidonan via su 
plataforma social ‘Truth’ pa “protesta pacificamente” dilanti 
di corte. A pesar di su yamada, solamente un cantidad 
chikito di simpatisante y manifestante a presenta durante e 
prome dianan di e huicio. 


E huicio aki na New York ta solamente un di e diferente batay- 
anan legal cu Trump ta enfrenta. Na Georgia, e ta enfrentando 
cargonan estatal relaciona cu e eleccion di 2020, mientras 
cu casonan federal na Florida y Washington, DC, ta envolvi 
acusacionnan di mal maneho di documentonan clasifica y 
intento pa anula e resultadonan electoral. 


E cargonan contra Trump na New York a wordo anuncia na 
april 2023, siendo e prome biaha cu un presidente actual of 
anterior di Merca ta wordo acusa penalmente. Cu e huicio na 
caminda, tur wowo ta poni den sala di corte segun cu e caso 
historico aki ta desaroya. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Defensa di Trump ta presenta declaracion 
di apertura den caso di soborno 


The Associated Press 

PRESIDENTE di Sur Africa, Cyril Ramaphosa, a emiti un 
advertencia severo, declarando cu e detencion di presidente 
Ruso, Vladimir Putin, si e asisti na e cumbre economico 
na Johannesburg, lo ta ekivalente na un “declaracion di 
guera” di su pais. E cumbre, programa pa augustus, ta reuni 
nacionnan afilia na BRICS: Brazil, Rusia, India, China y Sur 
Africa. A pesar di esfuersonan pa disuadi Putin di asisti pa 
evita posibel ramificacion legal y diplomatico deriva di un 
orden internacional di aresto relaciona cu presunto crimen 
di guera durante e invasion Ruso di Ucrania, Putin a expresa 
su deseo pa participa. 


E orden di aresto di Putin, emiti pa Corte Penal Internacional, 
ta presenta un obligacion legal pa Sur Africa, firmante di e 
Statuto di Roma estableci pa ICC, pa deten’e si e pone pia 
den e pais. E Aliansa Democratico, e partido di oposicion 
mas grandi di Sur Africa, a presiona e gobierno di presidente 
Ramaphosa pa priminti di aresta Putin, loke a provoca un 
bataya legal den corte Superior di Pretoria. 


Den respuesta, Presidente Ramaphosa a enfatisa den un 
declaracion publico, cu aresta Putin por obstaculisa e esfuer- 
sonan pa resolve e conflicto na Ucrania. A pesar di oposicion 
general pa cu e accionnan di Rusia na Africa, debi na absten- 


cion na resolucionnan di NU, kende ta condena e invasion 
di mas di mita di e continente, algun pais manera Burkina 
Faso y Mali a expresa nan apoyo na Rusia, citando margin- 
acion percibi y experencianan negativo cu intervencion occi- 
dental. Ademas, e tensionnan a aumenta bou acusacion cu 
Sur Africa, aunke el a declara neutralidad den e conflicto di 
Ucrania, a suministra arma na Rusia, un acusacion cu a keda 
nenga pa e autoridadnan Sur Africano. 


E organisacion di e forum BRICS y e Ley di Crecemento y 
Oportunidad di Africa (AGOA) na Johannesburg na 2023 a 
intensifica e tensionnan ainda mas. Legisladonan Mericano 
a pone presion sin exito pa reubica e luganan, y Putin final- 
mente a opta pa no bay e Cumbre di BRICS memey di temor 
di un posibel detencion bou ordo di ICC. 


Mientras cu e cumbre ta yegando, e comunidad internacional 
ta mira di cerca, consciente di e dinamicanan geopolitico 
compleho cu ta tumando luga y e posibel implicacionnan p’e 
relacionnan diplomatico y e esfuersonan pa trata e crisis na 
Ucrania. 


Presidente di Sur Africa 
ta adverti contra aresto di 
Putin n’e Cumbre di BRICS 

DEBI na un aumento drastico den e crusada ilegal di fron- 
tera, e enfoke di e crisis migratorio Mericano ta moviendo for 
di Texas pa California, particularmente na e frontera cerca di 
San Diego. 
Informacionnan ta indica un aumento significante den 
e yegada di migrante, cu un aumento di 85% na februari 
compara cu e aña anterior, superando e cifranan observa 
na Texas. E cambio den e patronchi di migracion a agota e 
recursonan y a provoca debate politico riba inmigracion y 
siguridad na frontera. 


Den respuesta na e aumento, boluntarionan manera Adriana 
Jasso a establece stacionnan di ayudo na e frontera entre 
Merca y Mexico, proveyendo articulonan esencial manera 
cuminda, mantel y paña na migrantenan cu a biaha pa 
simannan of lunanan largo pa yega California. E entrada 
grandi di migrante a yena e facilidadnan local, cu a conduci 
na liberacion di te cu 1.000 persona pa dia na e parada di 
trein y bus di e ciudad despues di procesamento. 


E esfuersonan di e administracion di Biden pa trata e crisis 
a enfrenta retonan, incluyendo problemanan tecnico cu un 
aplicacion di inmigracion destina pa facilita peticionnan di 
asilo. Mientras cu ex presidente Donald Trump a critica e 
maneho di e situacion pa parti di presidente Biden, califi- 


cando esaki como un “baño di sanger”, gobernador di 
California, Gavin Newsom, a urgi apoyo federal pa e esta- 
donan y ciudadnan cu ta enfrenta e entrada di migrantenan. 


Nora Vargas, presidente di e Hunta Supervisor di San Diego 
County, ta enfatisa e presion riba recursonan y e necesidad 
di asistencia federal pa opera e centronan di transicion pa 
migrante. A pesar di esfuersonan pa haya solucion, incluy- 
endo peticionnan di financiamento bipartidista, e ceramento 
di e facilidadnan aki pa falta di fondo a empeora e situacion. 


E impacto di e crisis migratorio ta extende mas leu di e 
comunidadnan fronteriso, y inmigracion ta entre e preo- 
cupacionnan principal di votadonan den e estadonan den 
conflicto. E debate riba e maneho di inmigracion y sigur- 
idad fronteriso a intensifica, cu yamadanan tanto na camin- 
danan legal di inmigracion como na medidanan pa trata e 
crucenan ilegal. 


Mientras e crisis ta sigui, migrantenan manera Olga di 
Ecuador ta comparti nan historia di dificultad y desespera- 
cion, subrayando e costo humano di e situacion. Sin un reso- 
lucion inmediato den bista, e crisis migratorio na e frontera 
di California ta keda un problema pa politiconan y comuni- 
dadnan mescos. 


Debi na aumento drastico di migrante 


Crisis migratorio na frontera di California 

DECENAS di miles di Colombiano a inunda e cayanan di varios 
ciudad pa expresa nan oposicion n’e agenda di reforma social 
proponi pa presidente Gustavo Petro, marcando un di e mani- 
festacionnan mas grandi contra su gobierno desde cu el a asumi e 
cargo na 2022. E protestanan, cu a conta cu alrededor di 70.000 
participante na Bogota so, segun estimacion di gobierno di e 
ciudad, a subraya e descontento creciente cu e maneho di Petro, 
particularmente den e ambitonan di salud, pension, empleo y e 
sectornan penitenciario. 


E administracion di Petro a enfrenta oposicion constante desde 
su inauguracion, pero e protestanan a intensifica recientemente 
memey di discusionnan riba e reescritora di e Constitucion pa 
promulga reformanan obstaculisa pa un congreso resistente y 
interesnan empresarial conservador. 
E rechaso di un proposicion di reforma di salud pa un comite di 
Senado a aumenta e tensionnan, ya cu e tabata tin como meta 
pa baha influencia di e companianan di seguro y mehora acceso 
na cuido medico, un medida critica p’e oposicion. Ademas, e 
decision di gobierno pa asumi control di dos seguro importante 
acusa di negligencia, a alimenta ainda mas e descontento entre 
e manifestantenan. 


A pesar di e marcha anterior apoyando e reformonan di Petro, 
e manifestantenan a denuncia e maneho di nan gobierno como 


“nefasta”, expresando nan preocupacion p’e destabilisacion di e 
sistema di salud y e situacion dificil di e pashentnan cu no tin 
acceso na servicio esencial y medicamento. Mónica León, un 
dokter di 45 aña, a lamenta e impacto di e reformanan di Petro 
riba pashentnan vulnerabel y a describi e situacion como un 
crisis. 


Presidente Petro, den su contesta n’e protestanan, a reconoce e 
participacion significativo, pero a caracterisa e manifestacionnan 
como “debil” den varios ciudad. El a atribui e protestanan na un 
esfuerso pa derota su gobierno, calificando nan como un “golpe 
suave” destina pa frustra su agenda di reforma. Den un intento 
pa contrasta e impulso di oposicion, Petro a convoca un marcha 
masivo na fabor di e gobierno riba 1 di mei. 


E mandato di Petro como e prome presidente iskierdista di 
Colombia a enfrenta retonan, c’un apoyo legislativo cada bes mas 
chikito y un caida den indice di aprobacion. Un asombroso 70% 
di Colombiano ta sinti cu e situacion di e pais ta empeorando, 
segun dato di encuesta. A pesar di su vision ambicioso pa logra 
“paz total” y pone un fin na decadanan di conflicto arma, e enfoke 
di Petro a topa cu retraso, incluyendo concesionnan controver- 
sial na gruponan arma y reportahe di violacion frecuente. 


Mientras e protestanan ta sigui agita e pais, e gobierno di Petro 
ta enfrenta presion creciente pa atende cu e kehonan y restaura 
confiansa entre e ciudadanonan. E resultado di e debatenan cu 
ta tumando luga riba e reformanan di salud, pension y trabou lo 
keda observa di cerca manera cu Colombia ta pasando den un 
periodo di mas disturbio politico y agitacion social. 


Protesta masivo ta surgi den 
henter Colombia contra e 
reformanan di Presidente petro 


Diamars, 23 April 2024 
DEPORTE 
14 
AWEMainta 


D E P O R T E 


deporte@awemainta.com 


DIAMARS 16 di April 2024 Directiva di C.B. Piedra Plat repre- 
senta pa su president Franklyn Bareño y Juventus FC di Italia 
representa pa Director di Juventus Academy na Brazil Sr Eduardo 
Jenner de Andrade Silva y Miguel Ortiz a firma un letter of intent 
pa busca e posibilidad di establece un scol/academia di futbol 
akinan. 


Juventus FC di Italia tin academia di futbol tur rond di mundo 
y despues di a bishita compleho Deportivo Franklyn Bareño/ 
Britannia na Piedra plat a haya interes pa trece un academia/ 
franquisia den estilo y metodologia di Juventus FC aki. E.o. na 
Brazil, Florida y otro paisnan tin mas cu 58 scol/Academia di 
futbol estableci y activo. E programa di coaching, formacion y 
desaroyo futbolistico ta segun e programa di training y coaching, 
metodologia y supervisa profesionalmente pa Juventus FC. 


Pa wordo certifica como coach Juventus FC lo zorg pa tin cursonan 
na esnan interesa pa un formacion profesional deportivo y 
asina conoce y ehecuta e ensaña y balornan humano atrabes 
di futbol. Cu e obhetivo pa por yega tur parti di mundo y duna 
posibilidad na muchanan y entrenadornan pa biba e experencia 
di Juventus FC. Cu e letter of intent aki ta inicia e prome paso 
pa sigui negocia y por realisa un scol di futbol di Juventus FC 
akinan. 


C.B. Piedra Plat y Juventus FC di Italia a firma un letter of intent 

ARUBA One Happy Island Lions Club 
ta invita henter comunidad, un y tur, 
grandi, hoben y nos muchanan, como 
tambe nos deportistanan y esnan cu tin 
caminata y coremento como hobby pa 
reserva dia 15 di juni 2024 p’e prome 
LIONS 5K FUN RUN WALK. 


E evento aki lo ta un dia di recreacion, 
fitness, conscientisacion, diberticion, 
union y amistad pa un y tur, famia, 
colega, deportistanan y tur esnan cu ta 
desea di pasa un rato agradabel y cana 
of core e 5 kilometer. Por participa indi- 
vidual of como grupo di maximo 10 
persona. Un invitacion tambe ta bay pa 
nos muchanan di scol, nos hobennan, 
nos grandinan, persona cu limitacion 
pa participa den un evento sano, diber- 
tido y deportivo. 


E evento aki ta priminti di lo no exigi 
ningun extra energia y extra prepara- 
cion pa participa, kiermen no tin 
mester tin un nivel di experencia den 
coremento of caminata. Marke den 
boso calendario/agenda, dia 15 di juni 
proximo, no perde e oportunidad di 


participa den e fascinante evento aki. 


Por cuminsa registra via e app 
https://5k.pro.aw/ y por haci pago 
on-line tambe. Prijs ta 25 florin pa 
participante. Lo tin premio pa indi- 
vidual y grupo. Cu bo participacion bo 
lo contribui pa e prome “Lions 5 K Fun 
Run Walk” resulta den un gran exito. 


E evento aki lo ta uno pa promove 
movecion sano y pa conscientisa nos 
comunidad riba e areanan global di 
Lions Club Internacional ta enfoca y 
tambe recauda fondo pa por sigui sirbi 
comunidad atraves di proyectonan di 
servicio. Si bo ta desea di coopera como 
boluntario tuma contacto cu lions5k- 
funrunwalk@gmail.com of whatsapp 
562-9129. 


Reserva dia 15 di juni 2024 - Lions 5k Fun Run Walk 


Recaudacion - Conscientisacion – Diberticion – Premio y mucho mas! 

DIALUNA mainta Minister di Turismo y Salud 
Publico sr. Dangui Oduber conhuntamente cu 
Minister di Enseñansa y Deporte, sr. Endy Croes 
a haci un site visit na Parke Jaburibari. E inten- 
cion di e site visit aki tawata pa sondea e posibi- 
lidadnan pa construi 2 cancha di tennis y pickle 
ball pero tambe 2 cancha di beach tennis y volley. 


Un colaboracion entre minister Dangui Oduber 
y minister Endy Croes, cu hunto lo bay financia 
e proyecto di Jaburibari. Prome cu inicia e 
proyecto aki lo mester haci un test di e suelonan 
pa asina averigua cu e area ta den bon condicion 
pa asina por oficialmente anuncia e proyecto aki. 
Un proyecto asina sigur lo eleva henter e parke y 
atrae mas personanan pa haci movecion. 


Minister Oduber hunto cu minister Endy Croes 
ta bay percura pa e proyecto aki wordo ehecuta 
cu lo tin como meta trece conscientisacion pa 
un comunidad cu ta inverti mas den su salud. 
Movecion ta hopi importante pa tin un bida mas 
saludabel. Pa e motibo aki Minister Oduber kier 
promove movecion den nos comunidad. 


Minister Oduber ta spera cu pronto lo por anuncia 
oficialmente e inicio di e proyecto di Jaburibari 
y ta enfoca ariba un comunidad di movecion y 
un bida cu hopi actividadnan fisico. Un habito 
chikito cu bo por aplica den bo dia diario por tin 
un efecto positivo grandi pa bo salud y pa bo 
isla. 


Pa sondea e posibilidadnan pa construi canchanan pa haci diferente deporte 
Minister Dangui Oduber conhuntamente cu 
Minister Endy Croes a bishita parke Jaburibari 

NBA a presenta su finalistanan pa e prestigioso premio indi- 
vidual di henter e temporada, cu Nikola Jokić emergiendo 
como faborito pa su di tres titulo di MVP den cuater tempo- 
rada. E liga tambe a nomina Victor Wembanyama, kende ta 
destaca como competido tanto pa Rookie of the Year (ROY) 
como pa Hungado Defensivo di aña. 


Jokić, e centro dominante di Denver Nuggets, ta competi pa 
su di tres premio di hungado mas valioso despues di a sigura 
victoria consecutivo na 2021 y 2022. A pesar di a yega di 
dos tras di Joel Embiid e temporada pasa, Jokić su actuacion 
notabel a hiba Nuggets na nan prome Campeonato di NBA, 
otorgand’e e titulo di MVP di e wega final. Awor, cu un otro 
temporada strea na su man, Jokić tin e ambicion pa solidi- 
fica ainda mas su legado entre e elitenan di basketball door 
di gana su di tres trofeo di MVP. 


Si e ta exitoso, Jokić lo uni su mes na un grupo ilustre di 
hungadonan, incluyendo Bill Russell, Wilt Chamberlain, 
Kareem Abdul-Jabbar y LeBron James, cu a gana tres of mas 
premio MVP durante nan carera. 


Entretanto, Victor Wembanyama di San Antonio Spurs a hala 
atencion como finalista tanto pa Rookie Of the Year como pa 
Defensive Player of the Year. E contribucion impactante di e 
hoben na tur dos banda di e cancha a posicion’é como un 
hungado destaca den su temporada di debut den NBA. 


Ademas di Jokić y Wembanyama, otro finalistanan notabel ta 
inclui e escort di Thunder di Oklahoma City, Shai Gilgeous- 
Alexander, cu ta competi pa MVP y e Premio di Hungado 
mas Valioso di Aña. E actuacion impresionante di Gilgeous- 
Alexander a gana reconocemento como un creador di wega 
dinamico y un hungado confiabel den momentonan crucial 
di wega. 


E lista di finalistanan pa cada categoria di premio ta refleha 
e talento sobresaliente y e contribucion di e hungadonan di 
henter e liga durante e temporada. For di nobato strea te cu 
veterano experto, cada nominado a demostra un habilidad y 
dedicacion excepcional riba e cancha. 


Entre e otro categorianan, Rudy Gobert di Minnesota 
Timberwolves, Bam Adebayo di Miami Heat y Wembanyama 
ta competi pa e titulo di Defensive Player of the Year, mientras 
Malik Monk di Sacramento Kings, Naz Reid di Timberwolves 
y Bobby Portis di Milwaukee Bucks ta competi pa e honor di 
Sixth Man of The Year. 
E ceremonia di premio ta marca e culminacion di un tempo- 
rada yen di evento pa NBA yena cu actuacion emocionante, 
logronan remarcabel y momentonan inolvidabel. Mientras 
cu e finalistanan ta warda ansiosamente e anuncio di e 
ganadonan, fanaticonan di basketball rond mundo ta spera 
di celebra e hungadonan destaca di e liga y nan logronan 
notabel riba e cancha. 


NBA ta revela finalistanan pa premionan di henter e temporada: 


Jokić ta ambiciona MVP, Wembanyama den competencia pa ROY 

MENOS di 100 dia prome cu Weganan Olimpico na Paris 
2024, temornan ta aumenta riba e impacto potencial di 
contaminacion durante eventonan clave, manera e mara- 
thon di natacion, triatlon y paratriatlon, pa motibo di e 
nivelnan halto di contaminacion den e riu Siene. A pesar di 
esfuersonan ambicioso di Francia pa revitalisa e via acuatico 
iconico aki, e preocupacion ta persisti riba e viabilidad di 
organisa competencia acuatico den un riu plaga pa contam- 
inacion di bacteria. 
E testnan recien di Fluidion, un compania contrata pa 
monitor e calidad di awa, a revela nivelnan preocupante di 
E.Coli cerca di e brug Pont Alexander III, cu tabata surpasa 
e limitacionnan pa landa’den, pa dos biaha y mei. Mientras 
cu e condicionnan di zomer y e fluho modera di e riu por 
mehora e calidad di awa temporalmente, hasta un eventual 
awasero menor por causa un aumento den nivel di contami- 
nacion, representando riesgonan pa salud di atleta y espe- 
ctadornan. 


E inversion di gobierno Frances di 1.4 miyon euro den 
mehoracion di e infrastructura di canalidad di e ciudad, 
incluyendo e construccion di un tanki di desbordamento 
(overflow) di 13 miyon galon, ta refleha e compromiso pa 
combati contaminacion y habri Siene pa publico na 2025. 
Sinembargo, retraso anterior, manera e cancelacion di e 


marathon di natacion na augustus pa motibo di contamina- 
cion, ta enfatisa e retonan pa cu esaki. 


A pesar di e garantia di e organisadonan olimpico y funcio- 
narionan di gobierno, preocupacionnan ta persisti tocante 
e posibel consecuencianan pa salud di landa den awa 
contamina. Mientras cu e presidente Frances, Emmanuel 
Macron, y e mayor di Paris, Anne Hidalgo, a compromete 
nan mes pa landa den e riu pa demostra su limpiesa, e skep- 
ticismo ta keda entre e publico. 


Como respuesta n’e presion creciente, a haci esfuerso pa 
modernisa e plantanan di tratamento di awa sushi y mehora 
e sistemanan di procesa desperdicio, indicando progreso den 
tratamento di preocupacionnan ambiental di hopi tempo. 
Sinembargo, e infrastructura di Paris di antes ta presenta 
obstaculonan formidabel pa logra standardnan integral di 
calidad di awa. 


Mientras e conteo pa Weganan Olimpico ta continua, aten- 
cion ta keda enfoca riba e bataya cu ta tumando luga na 
Paris contra contaminacion den su riu historico, subrayando 
e importancia di garantisa siguridad y bienestar di atleta y 
espectadornan den medio di preparacionnan olimpico ambi- 
cioso. 


A pesar di esfuersonan di limpiesa di riu Siene 


Preocupacion ta aumenta tocante e risico di 
contaminacion durante Weganan Olimpico 

DEN e prome wega ‘doubel header’ dramatico entre Colorado 
Rockies y Seattle Mariners, controversia a surgi den bom di 
e di nuebe entrada ora un interferencia di fanatico a elimina 
un posibel homerun di Rockies. 


Cu e wega stagna na 0-0, e catcher di Rockies, Jacob 
Stallings, a aplasta un fastball di e reliever di Mariners, Ryne 
Stanek, pa ‘left field’. E hardinero di Seatle, Dylan Moore, a 
bula contra e muraya den un intento pa haci un atrapada pa 
salba e wega, pero un fanatico a yega ariba na e muraya, 
obstruyendo e wega di Moore y provocando e bala pa bons 
bek riba e cancha. Inicialmente canta como un doblete, e 
wega a wordo cuestiona p’e Rockies, kende ta di opinion cu 
Stallings a bati un homerun. 


Despues di revision, arbitronan a determina cu interfer- 
encia di e fanatico a stroba Moore di por a haci un hugada, 
loke a conduci na Stallings pa wordo yama pa caba e inning, 


na consternacion di Rockies y su fanaticonan. A pesar di e 
decision, Rockies finalmente a prevalece den entrada extra, 
sigurando un victoria di 2-1 riba Mariners. 


E drama a sigui te na di dies entrada, cu Seattle tumando 
un bentaha di 1-0 prome cu Rockies a recupera. Danki na e 
hitnan di e dos batidonan di prome y un single den e cuadro 
di e di tres base Ryan McMahon, Rockies a logra di anota 
dos careda, sigurando e victoria y kibrando un racha di seis 
derota consecutivo. 


A pesar di controversia pa cu interferencia di fanaticonan, 
Rockies a sali victorioso, sigurando apenas nan di cinco 
victoria di e temporada y dunando un impulso hopi nece- 
sario pa e team den problema. Mientras nan ta busca pa 
hiba e impulso pa e di dos wega di e double header, ambos 
ekipo ta spera un wega mas fluyente sin polemica ni inter- 
ferencia. 


Interferencia di Fanatico ta oscurece 
Victoria di Rockies riba Mariners 

HERBE awa por ta un solucion efectivo pa elimina mas di 
80% di e microplasticonan, segun un estudio realisa p’e 
cientificonan Chines di e Universidad di Canton y Jinan. 
Microplastic ta particula chikito cu ta origina for di e descom- 
posicion di plastic mas grandi of cu ta fabrica como microp- 
erla pa su uzo den cosmetica. Nan por contamina tanto awa 
di cranchi como esun di boter y ta representa un riesgo pa 
salud humano y medio ambiente. 


E estudio Chines a analisa diferente muestra di awa y a 
demostra cu herbe awa durante cinco minuut y despues 
filtr’e cu un colado fini, por elimina entre 0.1y 150 microm- 
eter (μm) di microplastico. E metodo simpel aki y casero 
por reduci significantemente e exposicion na microplas- 
tico. Ora cu e awa ta herbe, e particulanan plastico deriva 
di poliestireno, polietileno y polipropileno ta encapsula den 
encrustacion di carbonato di calcio, specialmente den awa 
duro cu nivel halto di salo y mineral. Door di filtra e awa 
herbi, e incrustacionnan aki ta keda atrapa, reduciendo e 
contenido di microplastico. 


E estudio a haya cu e metodo aki por elimina te cu 95% 
di poliestireno, 81% di polietileno y 90% di polipropileno. 
Den awa duro, ora cu bebe esaki, e consumo di microplas- 
tico por ta entre dos y cinco biaha cu e procedimento aki. 
Cu awa blando (suave), caminda cu tin menor cantidad di 
carbonato di calcio, e efectividad di e metodo ta baha na 
un 25%. No obstante, e metodo ta un paso importante pa 
reduci e contaminacion pa microplastico den cas. 


Pa complenta e metodo aki, e cientificonan ta recomenda 
instala sistema di filtracion di awa na cas y reduci e uzo 
di plastic desechabel. Door di opta pa alternativa reuz- 
abel, manera boter di stainless steel of recipiente di glas, 
por disminui e exposicion na microplastico y contribui n’e 
proteccion di medio ambiente. 


Microplastico ta peligroso no solamente pa nan impacto den 
awa potabel, sino tambe p’e contaminacion cu nan ta genera 
den medio ambiente. 
Desde 1950, e produccion di plastic a aumenta significati- 
vamente, cu 300 miyon ton produci na 2020. Mayoria di e 
plasticnan aki ta converti den desecho cu ta tarda cientos di 
aña pa degrada. Si e tendencia aki sigui, pa 2050 lo por tin 
mas plastic cu pisca den lama. 


E efectonan di e microplasticonan pa salud humano ainda 
ta wordo investiga, pero sa cu por contamina alimento y 
bebida. Tambe por wordo inhala, yegando n’e pulmonnan y 
asocia cu malesa respiratorio manera fibrosis intersticial y 
cancer. Fuera di esey, nan por causa problema den e sistema 
digestivo, inflamacion sistematico y reaccion autoinmuni- 
tario. 


P’e rasonnan aki, herbe awa y filtr’e por ta un prome paso pa 
reduci e exposicion na microplastic. Aunke ta dificil elimina 
por completo e contaminantenan aki, e accionnan individual 
y e cambio di custumber por marca un diferencia significa- 
tivo den e salud humano y den e conservacion di e medio 
ambiente. 


T E N D E N C I A 


Bo tabata sa? 
Herbe awa ta yuda elimina mas di 80% di microplastico 

ULTIMO simannan por a tuma nota cu sr. Mike Eman a 
cuminsa campaña di desesperacion caminda ta purba 
manipula pueblo cu e Gobierno actual no ta invertiendo den 
e sector di cuido. Al contrario, ta comentando cu hasta ta 
cortando den sector di cuido medico. 
Den rueda di prensa awe mainta, Minister Dangui Oduber a 
elabora ariba 13.5 miyon florin cu a wordo inverti e aña aki 
den calidad y servicio di cuido. Ta straña nos masha cu sr 
Eman no a menciona nada di e inversionnan aki. E la opta pa 
keda keto y no aplaudi e hecho cu miyones di florin ta wordo 
inverti den mehoracion di cuido medico. 


E 13.5 miyon florin cu lo inverti den cuido medico a wordo 
reparti como lo siguiente: 
• 5.1 miyon florin extra pa Hospital 
• 4.1 miyon extra pa ImSan 
• 1.8 miyon pa Stichting BOB haci bevolkingsonderzoeken 
pa early detection di cancer di pecho 
• 1 miyon pa respaldo pa asina tuma mas profesionalnan 
• 1.5 miyon pa reenforsa e prome liña di cuido y tambe pa 
digitalisacion di cuido medico 
E Gobierno di AVP nunca a inverti den mehoracion den cual- 
idad di cuido y servicio. 


Al contrario, ora cu Gabinete Wever-Croes 1 a drenta den 
gobernacion na 2017, nan a haya un Aruba yena cu debe 
y bancarota. A haya un Aruba caminda sr Eman a kita 60 
LUNA di pensioen for di e pensionado. Un Aruba caminda Sr 
Eman a introduci frankesa y middelloonregeling mandando 
pensionadonan publico 50% atras den nan entradanan. 


AVP a laga Aruba atras cu un desaster di proyecto di hospital. 
Un hospital sin ICU, sin sala di operacion, sin isolacion, sin 
sprinklers di candela y sin cushina. Un hospital cu ainda no 


ta kedando cla y cu ta costando Aruba 1 biyon florin danki 
na AVP! 


Imsan a wordo completamente neglisha durante e Gobierno 
di AVP. Imsan tawata tin 22 cama cu tawata para pornada 
sin uzo. Un edificio cu hoping meter cuadra sin uzo, gewoon 
bandona. Awe tur e vierkante meter di e edificio ta wordo 
bon uza. Imsan ta bayendo asina bon cu e aña aki nan ta bay 
yega di 1,000 pashent cu nan ta atendiendo di radiologie. 


• Aruba ta ricibiendo un total di 4 ambulance nobo e aña aki. 


• E Gobierno aki a subi e pension di biehes pa 4 biaha caba. 


• E Gobierno aki a reduci e prima di AZV pa nos pension- 
adonan di 6.5% pa 5%. Asina e pensionado tin mas placa 
den su cartera y ta mehora nan poder di compra. 


Minister Dangui Oduber ta sigui traha y inverti den e sector 
di cuido y ta spera cu sr Eman ta sostene e inversionnan y ta 
sostene tambe un siguiente aumento di pensioen di biehes. 


Minister Dangui Oduber 


A tuma nota di Mike Eman su saltonan mortal 

DIAMARS 16 di April 2024 ultimo, 
tabata tin un reunion publico riba 
e tema di “DIMAS,” cual reunion a 
wordo pidi pa fraccionnan di MAS 
y AVP. Supuestamente fraccionnan 
kier a cuestiona e maneho di minister 
Glenbert Croes, sinembargo manera 
Marisol Tromp a lanta para pa duna 
su betoog, su intencion tabata bisto. 
Marisol Tromp no a duna minister 
Glenbert Croes un chens pa contesta 
pregunta sino a sali cu un mocion 
di desconfiansa contra e minister. 
Sinembargo e berguensa cu Marisol a 
sufri durante e reunion publico a keda 
plasma pa su mesun coleganan den 
oposicion cu a lag’e cay manera patia 
berde: Ni Mansur, Ni Ryçond a sostene 
e mocion di desconfiansa aki y asina e 
mocion a keda desaproba oficialmente. 
(12 voto contra y 8 pro, 1 abstencion.) 


Marisol a pidi cabes di Benny Sevinger 
na 2018 
No ta un secreto cu Benny Sevinger 
tin un “appeltje te schillen” cu Marisol, 
y a entrega keho di corupcion contra 
Marisol Tromp na OM. Esaki ta proba- 
blemente pasobra cu dia 30 di Maart 
2018 Marisol Tromp a skirbi un articulo 
den prensa pa exigi Benny su cabes riba 
un plato y a boga pa su caso di corup- 
cion wordo trata mas lihe cu ta posibel! 
Den e articulo Marisol ta expresa di e 
forma aki: 
• Un mocion di Parlamento na 2018 ta 
pidi Gobierno pa laga haci un investig- 
acion (forensico) den DIP riba tur ireg- 
ularidad den otorgamento di tereno pa 
cas y comercial durante gobernacion 
di e ex minister Benny Sevinger. 
• Tambe Marisol a pidi pa inves- 
tiga e toewijzing di e casnan na 
Seroe Colorado, investiga con ex 
Minister Sevinger a maluza e clau- 
sula di maatschappelijk investering y 
pa entrega keho a base di e iregular- 
idadnan cu ser haya y asina tin mas 


acusacion di Marisol contra Benny den 
e articulo. 


Marisol ta pidi Benny Sevinger pa vota 
pe mocion di desconfiansa 
Conociendo tur e echonan aki, Marisol 
tabata tin e curashi pa pidi Benny 
Sevinger, condena aña pasa pa corup- 
cion, pa e sostene e mocion di descon- 
fiansa pa supuesto “falta di integridad” 
di Minister di Labor Glenbert Croes! B’a 
acusa, b’a pidi investigacion forensico 
contra Benny, b’a masacra, entrega 
un denuncia oficial contra dje, hues a 
condene pa soborno, anto awo b’a core 
bay cerca dje pa sostene un mocion 
pa “falta di integridad?” Un muhe sin 
wes’i lomba y sin principio! 


Minister Glenbert Croes presentando 
progreso di su maneho cu prueba 
Despues cu minister di Labor a presenta 
masha hopi documento di prueba di e 


progreso cu DIMAS a haci ultimo dos 
aña, inmediatamente e tono di oposi- 
cion a cambia. E documentonan di e 
progreso di DIMAS aki a wordo entrega 
na cada Parlamentario cualnan den 
gran mayoria a desecha e mocion di 
desconfiansa! 


Ainda falta hopi mehoracion 
den DIMAS 
Mester bisa cu Minister di Labor mes 
a subraya cu falta mas cos ainda pa 
mehora e departamento. Mester traha 
riba e amabilidad, servicio y rapidez di 
documentonan ricibi. Remarcabel ta 
keda cu 84% di tur documento a wordo 
procesa y finalisa caba. 


Tin un cambio positivo den DIMAS pero 
sigur ainda falta! Nos ta spera di wak 
DIMAS converti su mes den un centro 
eficaz cu por duna e miho servicio na 
tur su clientenan! 


Parlamentario Marco Berlis (MEP): 


Mundo riba su cabes; Marisol Tromp ta pidi Benny Sevinger sostene 
mocion di “falta di intergridad” contra Minister Glenbert Croes! 

E organisacion independiente di 
conservacion di naturalesa conoci 
como Fundacion Parke Nacional 
Aruba (FPNA) ta uza e ocasion 
mundial di Dia di Mama Tera 
pa revela su transformacion pa 
Aruba Conservation Foundation 
(ACF). E transformacion akinan 
ta encera un nomber nobo, un 
logo, y identidad visual nobo cu 
ta alinea n’e direccion strategico 
di e organisacion como un organisacion moderno di maneho di conser- 
vacion y alabes ta alinea n’e necesidad actual pa conserva naturalesa 
di Aruba. Asina, e organisacion ta despedi di ta un organisacion tradi- 
cional di maneho di parke cu hopi a bin ta conoce pa mas cu 20 aña. 


Den e ultimo 7 aña, e Fundacion a experiencia un expansion di su rol y 
su responsabilidadnan banda di maneha Parke Nacional Arikok, como 
cu el a wordo apunta pa maneha varios areanan protegi adicional rond 
di Aruba. 


Na aña 2017, e area di mangel y saliña RAMSAR site #198 Spaans 
Lagoon a wordo a añadi n’e responsabilidad di e fundacion, y den aña 
2019, Parke Marino, cu ta consisti di cuater area marino protehi, oficial- 
mente a wordo apunta bou e maneho di e organisacion. 


Den 2020, 11 area terrestrial adicional a bin pa wordo maneha cu ta inclui 
areanan manera Duinen Sasarawichi, Saliña Malmok, Rooi Lamunchi y 
Costa Sero Colorado pa djis menciona algun. Adicionalmente, e funda- 
cion ta participa activamemente den esfuersonan di conservacion cu ta 
inclui colaboracion cu varios NGO local y internacional pa programanan 
manera conservacion di Shoco, restauracion di mangel y coral, rein- 
troduccion di e ‘Lora’ cu ta un especie endemico y extincto na Aruba, 
maneho di especienan invasivo, y educacion den comunidad di Aruba, 
especialmente pa muchanan di scol. 


Pa miho maneha e trabounan cu ta keda bira mas amplio y pa mitiga 
e presion creciente riba naturalesa, e fundacion a pasa door di un 
proceso strategico integral di 2020 pa 2022 p’asina determina su 
direccion nobo pa e proximo añanan. 


Cu esey, den 2023, Aruba Conservation Foundation a introduci su Multi 
Annual Corporate Strategy 2023 – 2032 cu ta marca e organisacion 
su prome mapa strategico cu ta responde na retonan nobo ecologico, 
social y economico, y ta representa e organisacion su compromiso cu 
conservacion, c’un enfasis riba sostenibilidad, biodiversidad, mehora- 
cion di sistema ecologico y iniciativanan di restauracion. E cambio aki 
ta significa e transicion di un organisacion tradicional di maneho di 
parke pa un organisacion moderno di maneho di conservacion, asina 
enfatisando e necesidad pa conservacion di naturalesa pa un futuro 
sostenibel. 


E CARA NOBO 
E transformacion di e fundacion tawata necesario pa alinea n’e direc- 
cion strategico nobo y accionnan di conservacion di ACF p’asina cambia 
e percepcion y imagen di un organisacion tradicional di maneho di 
parke cu solamente ta opera dentro di frontera di parke y cu ta enfoca 
solamente riba recreacion. Asina a adopta su direccion nobo como un 
organisacion moderno di maneho di conservacion cu e ta awo. Awe, 
ACF ta reconfirma su posicion como Aruba su bos pa naturalesa cu 
e organisacion actuando y bogando pa proteccion, preservacion, y 
restauracion di e isla su sistema ecologico y biodiversidad, recordando 
localnan y bishitantenan di nan conexion cu naturalesa. 


E NOMBER 
E nomber “Aruba Conservation Foundation” a ser scogi pa capsula ACF 
su actividadnan amplio, paso di berdad, naturalesa no ta conoce fron- 
tera. E inclusion di “Aruba” ta crea un sensacion di orguyo, asina refle- 
hando e compromiso di e organisacion n’e isla cu e ta sirbi y tambe 
indica geograficamente e localidad di e fundacion. 


Cu e transicion di e organisacion, a bira vital pa e transicion tambe 
wordo mira den e nomber nobo. E palabra “Conservation” ta duna 
significacion n’e organisacion su compromiso pa conserva Aruba su 
herencia natural y cultural awo cu e organisacion ta maneha casi 25% 
di e isla su area terrestrial y 0.2% di e isla su awanan teritorial. 


Por ultimo, tawata imperativo pa inclui e palabra “Foundation” p’asina 
pone enfasis riba e status di e organisacion como uno independiente y 
un entidad legal reconoci, p’asina e no wordo confundi mas c’un depar- 
tamento di gobierno. 


E LOGO Y IDENTIDAD VISUAL 
E logo nobo ta refleha forsa y complehidad mientras e ta encarna e 
cadushi iconico, un especie cu por wordo mira riba casi henter e isla y 
tambe e combinacion di elementonan di naturalesa manera olanan di 
lama y liñanan circular cu ta representa awa. E logo ta diseña pa refleha 
ACF su compromiso na Aruba y su hendenan y ta simbolisa union y 
accion colectivo. N’e centro di e logo tin e silueta di un solo troncon di 
cadushi, cu ta duna honor n’e resiliencia di e isla y su hendenan. 


Inspira door di Aruba su sistema ecologico y biodiversidad abundante 
y diverso, e colornan nobo ta captura e vibrancia y rikesa di e isla su 
flora y fauna. E colornan ta refleha locual ta wordo encontra den Aruba 
su mondi, saliña, lama y area di costa manera e Cododo, e Barica Hel, 
e Gutu y e Shoshoro djis pa nombra algun. 


“Ta un honor absoluto pa por revela e nomber nobo, Aruba Conservation 
Foundation (ACF) y su identidad visual nobo cu e comunidad di Aruba”, 
ta comenta, Tyson Lopez, CEO, Aruba Conservation Foundation. “E 
cambio aki no solamente ta significa e transformacion visual di nos 
organisacion pa un organisacion moderno di conservacion di natura- 
lesa sino tambe ta reafirma nos compromiso na innovacion como un 
organisacion cu ta pone naturalesa na prome luga. Mi ta sumamente 
orguyoso di nos team pa nan pasion, dedicacion y creatividad durante 
henter e proceso transformativo aki y mi tin tur confiansa cu e cara 
nobo lo uni y inspira e comunidad pa adopta e direccion nobo y bay 
dilanti hunto pa naturalesa.” 


Pa descubri mas di Aruba Conservation Foundation, por fabor bishita 
www.acf.aw of bishita Facebook, Instagram, of LinkedIn. Pa conecta cu 
e team, e-mail info@acf.aw. 


FPNA ta Cambia pa Aruba 
Conservation Foundation 


E identidad nobo ta pone atencion n’e organisacion su 
enfoke riba conservacion di naturalesa y su transiciona pa 
un organisacion di maneho di conservacion 

PA prome biaha na Horacio Oduber Hospital (HOH) a trata 
spatader haciendo uzo di e tecnica di laser. Esaki tabata 
posibel danki n’e cooperacion entre ciruhano di Aruba, dr. 
Yuri Casseres como tambe dr. Lowell Kabnick, un ciruhano 
vascular renombra di Merca. Un tecnologia ya existente 
algun aña y awo posibel na HOH danki ne tremendo cooper- 
acion y intencion pa sigui innova y eleva calidad di cuido cu 
e pashent semper den mente. 


Tecnica di laser 
Tin diferente manera pa atende cu spatader, pero e tecnica di 
laser ta awendia mundialmente e miho opcion. Te cu recien 
na HOH nos tabata opera e spatader unda e ader afecta ta 
wordo saca pa medio di dos of mas corta, pero e metodo 
aki tabata uno hopi invasivo. Pues awo na Aruba tambe por 
trata spatader sin cu mester pasa door di un operacion cu ta 
rekeri anestesia. E tratamento di spatader cu laser ta tuma 
no mas di 45 minuut. E ta sosode den un camber di oper- 
acion bou di anestesia local. Ta trata e pashent te na nivel 
di rudia caminda e dokter ta hinca un catheter y a base di 
esey ta kima e ader cu ta cera. Di e manera aki no mester ni 
ranc’e ni tampoco saca e spatader. 


Menos efecto secundario 
E bentaha di e tecnica di laser riba otro tratamento endo- 
vascular ta cu e procedura aki tin menos efecto secundario. 
Despues di pasa door di e tratamento aki e pashent por move 
mas lihe. E pashent no mester keda interna den hospital y 
e por bay cas di biaha despues di e tratamento. Ademas, e 
cuido despues di e tratamento aki ta encera remedi contra 
dolor, si acaso sinti esaki y tambe mester bisti mea pa algun 
dia. Y e pashent por haci su actividad nan normal despues 
di e tratamento cu laser. 


Contento cu e logro aki 
Dr. Casseres, ciruhano antes ya tabata trata e pashentnan na 
Hulanda cu e tecnica aki di laser pero el a dura basta tempo 
pa por a logra esaki pa Aruba. A tarda pa logra yega na e 
aparatonan y atende cu e logistica cu ta encera e procedura 
aki. Dr. Casseres a expresa di ta masha contento y gradici na 
Jacco Vroegop y Gregory Croeze, Hunta di directiva di HOH 
pa por a facilita e proceso aki pa nos pashentnan den un 
setting policlinico unda e pashent ta drenta y sali e di biaha 
despues di e tratamento. 


Sin dificultad 
Dr. Kabnick, ciruhano vascular, tabata presente pa asisti dr. 
Casseres durante e proceso. Kabnick ta di pensamento cu ta 
masha importante pa keda trece tecnologia nobo pa Aruba. 
Dr. Kabnick mes a inicia cu e tecnica aki na aña 1999 na 


Merca. Segun dr. Kabnick mes ta splica, a tuma basta aña 
cu e tecnica aki a logra “catch up” na Merca, pa ta exacto 
na aña 2005. Danki na un bunita amistad entre dr. Kabnick 
y dr. Casseres, unda nan a cuminsa papia tocante e tecno- 
logia aki seis luna pasa y awo e ta posibel na Aruba na HOH. 


Pashent na palabra 
Edward Croes, un di e pashentnan recien opera, a splica cu 
e tabatin un ader cu a ‘laga bay’ pa motibo di un lesion. 
Pa hopi tempo Edward tabata bou tratamento di un otro 
specialista cu no ta aki mas. Na cierto momento el a tuma e 
decision pa sigui trata e ader. Ey ta caminda cu dr. Casseres 
a inform’e cu e lo tin un procedura nobo na Aruba y Croes 
a opta pa warda pa asina ricibi e tratamento cu tecnica di 
laser aki. Croes a expresa cu durante e operacion e no a 
sinti nada, djis un poco inconfortabel durante di e laser pero 
despues di e operacion e tabata di biaha riba pia bek. 


Un momento mas den historia di cuido medico na Aruba 
unda HOH un bes mas ta enfoca riba eleva calidad di cuido 
y mehora calidad di bida di nos pashentnan. Danki ta bay na 
Hunta di Directiva pa kere den su profesionalnan y danki na 
ful e team tras di e gran logro aki pa hospital y comunidad 
di Aruba paso HOH semper t’ey! 


Primicia pa comunidad di Aruba: 


Horacio Oduber Hospital awo ta trata spatader cu tecnica di laser 

DIADOMINGO 21 di april, a tuma luga e di 16 edicion 
di Arte di Palabra (AdP). Departamento di Cultura Aruba 
(DCA), bou di auspicio di Minister di Cultura, ta encarga cu e 
proyecto di AdP. E comision cu ta organisa AdP ta consisti di 
personal di DCA y Fundacion Corector di Papiamento. 


AdP ta un competencia literario di poesia y storia cortico 
na Papiamento, pa scolnan secundario. E meta di AdP ta 
pa stimula nos hobennan pa expresa y skirbi den idioma 
Papiamento. 
Scolnan cu a wordo representa ta Abraham de Veer, Colegio 
Arubano, Ceque College, Colegio Nigel Matthew, Maria 
College, Colegio San Antonio, Mon Plaisir College y EPI. 
Un total di 35 obra a wordo presenta den Cas di Cultura, 
mientras publico por a gosa tambe di presentacion di e 
grupo di baile “Street Soldiers, kende a gana e competencia 
di Gang di Arte 2023. 


Pa 7or di anochi, cuerpo di hurado a entrega e resultado 
na e dos MC nan kende ta ex participante di AdP, Samantha 
Trinidad y Kay Quandus, cu a anuncia ken ta e ganado y 
finalistanan. 


Ganadonan di AdP lo bay representa Aruba den e compe- 
tencia interinsular Arte di Palabra ABC, cu lo tuma luga dia 
prome di juni 2024. Aruba, Boneiro y Corsou lo celebra 
hunto e 25 aniversario di AdP Corsou. 


Un danki special ta bay na e docentenan cu a motiva nan 
alumnonan pa participa y tambe na Joan Danies y Jhon 
Freddy Montoya, cu pa dos siman a train e participantenan. 


Resultado di Arte di Palabra Aruba 2024 


Categoria A: Poesia Existente Klas 1-2 
1 Lishando Shann - Abraham de Veer - Ta basta 
2 Georvin Angela - Filomena College - Inspira den mil cancion 
3 Loubens Occean - Abraham de Veer - Hoben balente 


Categoria B: Poesia Original Klas 1-2 
1 Isabella Conde Navaro - Abraham de Veer - Mi inspiracion 
2 Richeler Jean - Abraham de Veer - Su bunitesa 
3 Eden Antersyn - Abraham de Veer - Mi ta cansa y fada 


Categoria C: Poesia Original Klas 3-6 
1 Genevan Maduro - Colegio Arubano - E victima 
2 Guizza Steenvoorde - Colegio Arubano - Duna un man 
3 Shadiva Williams - Abraham de Veer - Or’e ritmo dal 


Categoria E: Cuenta Original Klas 1-2 
1 Eden Antersyn - Abraham de Veer - E fruminga bailado 
2 Loubens Occean - Abraham de Veer - Patrick y Rozie 
3 Taminah Croes - Colegio San Antonio - Aventuranan cu 
Inaysa 


Categoria F: Cuenta Original Klas 3-6 
1 Qryna Antersijn - Abraham de Veer - E noticia 
2 Eliziёn Antersyn - Colegio EPI - Keiro den auto cu Machi y 
Pachi 


Categoria G: Rap 
1 Isdell Hyacinme - Maria College MAVO - Un bida mas miho 
2 Lens Julien - Maria College MAVO - Ban tene man hunto 


Ganador Absoluto: Genevan Maduro 


Potretnan cortesia di Jhon Freddy Montoya y Angela Velasco 


E di 16 edicion di Arte di Palabra: 


Stimulando Expresion Literario na Papiamento 

SIMAN pasa Prome Minister Evelyn Wever-Croes a reuni cu 
CEDEHM (Centro di Desaroyo di Hende Muher) riba diferente 
tema. CEDEHM a haci un estudio cu a trece informacion 
dilanti di e perfil di e hende muhe na Aruba na aña 2024. 


Estudio perfil hende muhe na Aruba 
E resultado di e estudio hopi interesante y profundo aki 
a mustra riba cua terenonan e hende muhe na Aruba ta 
mas activo. Algun area a refleha cifranan cu ta basta bon, 
mirando cu mas di 40% di managernan di companianan na 
Aruba ta hende muhe pero un otro dato menos positivo ta 
cu segun e registro di Camara di Comercio, solamente 15% 
di directornan di companianan registra ta femenino. A base 
di e datonan aki por wak cu na Aruba ainda tin hopi trabou 
pa haci pa mehora esaki. 


Small Island Developing States (SIDS) Conference 
Otro tema di importancia cu tambe a toca durante e reunion 
cu CEDEHM ta e conferencia di SIDS cu lo tuma luga fin di 
luna di Mei 2024 na Antigua and Barbuda. E asina yama 
Small Island Developing States Conference ta wordo 
organisa pa Nacionnan Uni y ta tuma luga un biaha cada 


10 aña. E conferencia aki ta solamente pa paisnan chikito 
pa asina duna e atencion debido na e paisnan aki, ya cu 
den otro conferencianan grandi unda tur pais ta participa, e 
chens pa paisnan chikito haya e atencion ta menos grandi. 


Aruba ta bay tin un rol hopi importante pa desplega. Un di 
nan ta hunto cu UN Women, cu ta e agencia di Nacionnan 
Uni cu ta atende cu e derechonan di hende muhe y lo tin 
un conferencia di dos dia riba e tema di e posicion di hende 
muhe. Aruba, bou representacion di Prome Minister Evelyn 
Wever-Croes a wordo invita pa duna e discurso di apertura 
durante e conferencia aki. Pa e motibo aki e mandatario 
hunto cu Centro di Desaroyo di Hende Muhe (CEDEHM) ta 
trahando riba e puntonan cu mas lo mester bay enfoca riba 
dje pa cu esaki. 


“CEDEHM a wordo encarga tambe door di mi persona pa ta 
na cabes di un comision pa traha pa stop e abuso di hende 
muhe cu ta un tema tambe hopi importante y e trabounan 
ta bayendo den bon direccion. Claro e ta un problematica 
hopi amplio pero ya caba tin recomendacionnan cu nos tin 
cu traha riba nan”, Prome Minister a indica. 


Prome Minister a reuni cu CEDEHM riba 
e posicion di e hende muhe na aña 2024 


Y riba puntonan cu lo trata durante SIDS conference 


Diamars, 23 April 2024 
AWEMainta 
COMUNIDAD 
27 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


DIALUNA atardi, dia 15 di april, di 
6or pa 8or tin apertura di e exposicion 
di cuadra di Corina Coray, titula ‘The 
trip of my life’ na Biblioteca Nacional 
Aruba. 


Ta presenta un coleccion di 30 obra di 
Corina Coray den Sala di Exposicion 
y esaki ta habri henter siman durante 
orario regular di biblioteca. 


‘The trip of my life by Corina’ ta un activ- 
idad pa haci fundraising pa ‘Fundacion 
Adopt an addict’. Un fundacion cu ta 
trata na ofrece solucion pa adiccion di 
droga na Aruba. Ta presenta un ‘biahe 


fascinante’ cu ta duna un bon bista di e 
desaroyo artistico di Corina Coray. 


Ken ta Corina? Corina ta e artista cu 
ta presenta e exposicion. Corina a nace 
na Basel, Switzerland na 1975. Corina 
(un Geminis) a nace cu cerebral palsy. 
E ta hopi sensitivo pa musica y pinta 
cuadra y cu su talentonan e ta drenta 
y bira parti di e mundo magico di arte. 


E ta ekipa cu un spirito bibo y ta bringa 
pa su desaroyo propio. Su compañera 
ta su mama cu ta dun’e guia pa biba 
un bida rico y yen como un persona cu 
limitacion fisico. Awor e ta comparti 


su obranan cu comunidad demost- 
rando di e manera aki kico ta posibel 
pa libera bo mes di limitacion y gosa di 
e libertad di expresion. 


Publico ta bon bini na biblioteca pa wak 
e exposicion. 


The trip of my life 

UN cantidad grandi di Arubiano na Hulanda a celebra Arubadag 2024 
den De Broodfabriek na Rijswijk. Esaki despues di cinco aña cu - entre 
otro pa motibo di Covid - no a organisa un Arubadag na Hulanda. 
Banda di hopi Arubanonan di tur parti di Hulanda, tabata tin tambe 
hopi persona nan di otro islanan di Caribe y Hulandesnan Europeo a 
bin De Broodfabriek pa gosa di musica y como cuminda tipico di Aruba. 
Presente tabata Minister Plenipotenciario mr. Ady Thijsen y esposa, 
Minister di Finansa y Cultura Xiomara Maduro, Minister di Labor, 
Integracion y Energia Glenbert Croes y directora di Gabinete di Aruba 
mr. Joselin Croes. 
Sidney Kock como MC a yama e publico bon bini y e programa a 
cuminsa cu canto di nos himno nacional Aruba Dushi Tera pa e cono- 
cedo cantante Jeremy Garcia. Despues e programa protocolario a sigui 
cu un discurso di Minister Plenipotenciario di Aruba mr. Ady Thijsen. 
E mandatario a cuminsa na bisa cu Arubadag a wordo teni na luna di 
April, mientras cu semper esaki tabata den luna di Maart. 


‘Nos di Gabinete di Aruba ta asina orguyoso cu despues di cinco aña 
– entre otro pa motibo di Covid – porfin nos tin un Arubadag atrobe, 
manera cu semper nos tabata tin, cu musica, baile y cuminda crioyo. 
Esaki ta realmente un manifestacion cultural unda nos Arubianonan aki 
na Hulanda conhuntamente cu hopi amigo di Aruba ta bin celebra nos 
dia, nos himno, nos bandera. Nos ta bin celebra como Arubiano, cu nos 
ta orguyoso cu loke Aruba a lucha pé, nos Status Aparte. Pa ta un pais 
autonomo den Reino Hulandes. E sentimento ey semper a biba cerca 
nos tur Arubiano, aunke cu nos ta leu foi cas.’ 


Minister Thijsen tabata tin hopi aprecio pa tur esnan cu a haci 
e Arubadag 2024 posibel. En particular Bjorn Ecury di Massive 
Productions, Anthony Arends di Deal Entertainment y señora Nuris 
Dabian di Gabinete di Aruba. Thijsen: ‘Nan a acerca Gabinete di Aruba 
cu e deseo pa organisa e Arubadag 2024. Nos di Gabinete di Aruba a 
bisa OK y a añadi señora Dabian den nomber di Gabinete di Aruba na e 
team aki pa asisti den e organisacion a base di su experticio di añanan 
di organisa Arubadag. Di e manera aki nos ta duna nos Arubianonan 
cu ta exitoso aki na Hulanda e oportunidad pa pone nan experticio na 
fabor di Aruba; pa brinda boso un evento cu boso merece.’ 


E mandatario a sigui su discurso unda el a elabora riba e vision y 
maneho di Gabinete di Aruba; e cinco pilarnan unda e maneho aki 
ta basa riba dje. Sr. Thijsen a menciona den su discurso cu pronto lo 
bin cu un “Studentenraad”. ‘Esaki mester bira un cooperacion di nos 
tur: ministerio di Enseñansa di Aruba, Departamento di Enseñansa di 
Aruba, Gabinete di Aruba en special e departamento di Enseñansa y e 
team di mentornan. 


Esaki ta forma e cadena structura pa loke ta trata nos enseñansa, cual 
fundeshi ta basa riba confiansa, sosten y apoyo na otro. E instala- 
cion di e “Studentenraad” ta bay bira parti di e structura aki na unda 
nos ta duna un bos (inspraak) na e studiantenan y unda nos ta traha 
hunto pa duna sosten, pa como meta e bienestar general di nos studi- 
antenan. No unicamente yuda nan den nan estudio, pero tambe den 
nan desaroyo pa asina nan tin un bon posicion den futuro pa nan por 
reforsa e mercado laboral di Aruba. Nos ta hopi leu y casi cla pa instala 
e “Studentenraad”, na momento cu esaki tin un fundeshi fuerte y cu 
nos tur ta carge. Den e candena structura aki e mentornan ta hunga un 
rol esencial, pasobra nan ta esnan cu ta guia e studiantenan den nan 
estudio y desaroyo aki na Hulanda.’ 


Minister Thijsen a bisa di ta hopi orguyoso di e trabao duro cu tur 
hende a bin ta haci pa e ultimo lunanan pa pone un evento di e caliber 
aki, particularmente staf y personal di Gabinete di Aruba y tambe tur 
e artistanan cu a forma parti de e celebracion aki. Un danki grandi sr. 
Thijsen tabata tin pa Minister di Cultura Xiomara Maduro pa e sosten 
y apoyo pa nos cultura na Hulanda. E mandatario a caba su discurso 
cu un quote di Scott Heiferman. ‘Esaki ta un quote cu mi ta kere fiel 
den dje. “If you can connect people, you can create the future”. Si 
bo por conecta hende, bo por crea futuro! Esaki exactamente a wordo 
demostra door di Betico Croes dfm cu a conecta e pueblo door di 
a duna Aruba su Himno y Bandera y a crea nos futuro cu ta un pais 
autonomo den Reino. Un pais cu su propio gobierno, parlamento, insti- 
tutonan, moneda y infrastructura. Un pais cu a sabi di desaroya su 
mes, hasta den momentonan dificil. E amor pa nos pais ta exigi di nos 
tur pa traha duro y hunto pa garantisa stabilidad, siguridad y progreso 
pa nos pueblo y particularmente nos futuro generacionnan,’ tabata 
palabranan di Minister Plenipotenciario mr. Ady Thijsen na Arubadag 
2024 na De Broodfabriek na Rijswijk. 


Minister di Finansa y Cultura Xiomara Maduro tambe a tene un discur- 
sonan, pa despues e programa a sigui cu un mosaico cultural, unda 
bou guia di un All Stars Band, diferente aspecto di cultura di Aruba 
a bin dilanti den forma di musica y baile; di Dera Gay, Dande te cu 
Carnaval. Artistanan conoci manera Jonathan Croes y Lord Cachete a 
duna un show tremendo pa e publico den De Broodfabriek. Minister 
Plenipotenciario Ady Thijsen ta sumamente contento y orguyoso cu 
Gabinete di Aruba conhuntamente cu Massive Productions y Deal 
Entertainment a brinda nos comunidad Arubano un bunita celebracion 
di Arubadag 2024. 


Despues di cinco aña, atrobe un Arubadag na Hulanda 


Potretnan cortesia di Arubahuis (Fotografo Michel Groen) 

DIASABRA dia 4 di mei 2024, organisacion Women empOw- 
ering Women (WOW) Aruba lo presenta nan di 3 conferencia 
inspirativo “The Power Within”, unda lo enfoca riba canalisa 
e poder interno cu nos tur tin. Participantenan lo sali inspira 
pa tuma accion y sigui traha riba nan desaroyo personal. 


Women empOwering Women Aruba ta un organisacion local, 
estableci na 2017 cu e proposito di trece hende muhe 
hunto cu e lema di “network, learn and support each other”. 
Actualmente e organisacion ta conta cu 45 miembro. 


Na 2019 WOW a organisa su prime conferencia titula “Dare 
to Be”, y na 2022 a organisa e conferencia “Becoming a 
Braver You”. 


P’e conferencia di the “The Power Within”, miembronan 
di WOW, Kareline van der Linden y Darice Solognier cu ta 
Directoranan di Business IQ, lo ta e anfitrionnan. Lo conta 
tambe cu oradornan internacional, Fallon Carter y Miles 
Mercera. 
E dama nan di Business IQ lo habri e conferencia compar- 
tiendo mas informacion cu data y ehempel nan clave pa 
demostra cu e poder interno den 


Miles ta CEO di Bonaire Tourism Corporation y lo comparti 
lesnan cu e a experencia. E lo profundisa su mes riba e topico 
di haci uzo di su resiliencia, desaroya un sentido profundo di 
motivacion y lo ofrece strategianan practico pa crecemento 
personal y satisfaccion. 


Fallon tawata den revistanan manera Harper’s Bazaar, 
Vogue, y Martha Steward Magazine. E tin mas cu un decada 
di experiencia den haci uzo di su poder interno. Fallon ta 
un organisado di evento internacional kende lo inspira tur 


hende pa libera nan potencial y acepta nan autenticidad. 
Cu e conferencia aki, damanan di WOW Aruba kier ofrece 
e comunidad di Aruba, hende homber como hende muhe e 
oportunidad di atende un evento cu lo tin un impacto posi- 
tivo den nan bida y den nan forma di desaroya nan mes. 


Conferencia “The Power Within” lo tuma lugar na Crystal 
Theater for di 8:30 di mainta te cu 12:30 di merdia. Costo di 
entrada ta Afl. 125.00 y por wordo cumpra online riba pay. 
aw . 


Pa mas informacion por comunica directamente cu WOW 
Aruba via facebook: https://www.facebook.com/wowa- 
ruba/. 


Organisacion WOW Aruba kier extende palabra di gradici- 
mento na tur sponsor cu ta haciendo e evento aki posibel 
incluso CMB, SETAR y Aruba Airport Authority. Alabes 
un danki special na nos colaboracion cu Aruba Tourism 
Authority, Renaissance, The Ritz-Carlton, Aruba, Super Limo 
y mas. 


WOW Aruba ta invita bo pa canalisa bo poder 
interno n’e conferencia “The Power Within” 

E asamblea general di Nacionnan Uni a proclama 22 di april como 
Dia Internacional di Mama Tera. Esaki, nan a haci’e pa medio di 
un resolucion firma na 2009. E fecha aki ta reconoce e ecosiste- 
manan di e planeta Tera, cu t’e luga di biba di humanidad y cu 
mester di proteccion p’asina engrandece hende su bienestar, 
combati cambio di clima y tambe stop e biodiversidad di bay 
perdi. Aki na Aruba DNM tambe ta reconoce e urgencia pa haci 
mas y duna un bos n’e naturalesa, Mama Tera. 


Cambio di clima, cambionan cu hende a duna naturalesa, 
crimennan cu a trece inbalans den e biodiversidad manera 
kapmento of rosamento di mondinan, cambio di uzo di tera, agri- 
cultura intensivo, y produccion di cria di bestia, y e intercambio 
ilegal di bestia salvahe, ta acelera e destruccion di e planeta riba 
un escala grandi. 
Mama tera ta urgi accion necesario cu ta pa haci un cambio pa 
ta mas sostenibel y move rapidamente pa un economia circular 
y sostenibel cu ta traha miho pa hende y e planeta. Proteccion 
di e planeta ta responsabilidad di un y tur. Ora ta papia di dia di 
Mama Tera ta referi na eleva conscientisacion di e menasanan 
cu e planeta su bienestar ta enfrenta y e bida cu e planeta ta 
sostene. 


Manera e declaracion di Rio na 1992 ta promove, cu natura- 
lesa den harmonia y balans cu economia, aspectonan social y 
di medio ambiente p’e necesidad di generacion actual y esun di 
futuro. E dia aki ta pa encurasha hende pa haci miho p’e planeta, 
pa tuma accion pa alivia e planeta di tanto daño y compromete 
na un ambiente limpi y mas mata planta. 
Nos no ta papia suficiente di e planeta fascinante cu nos ta habita 
pero esaki t’e oportunidad cu nos ta haya pa engrandece nos 
conocemento y siña con nos planeta a yega na existi y kico tur ta 
haciendo e daño. 


Nebula solar, cu ta manera un disco cu coleccion di stof/tera y 
gasnan cu a keda atras despues di e nacemento di solo cu tambe 
a crea e resto di e sistema solar. Tur esaki a sosode 4.5 miyon di 
aña pasa. Planeta Tera, e di tres planeta for di solo, t’e unico luga 
den atmosfera na unda ta confirma di tin bida. Planeta Tera t’e 
di seis planeta mas grandi den e sistema solar. Tur otro planeta 
den sistema solar a haya nomber di un Dios Romano of un Dios 
Griego. Pero cierto cultura a defini nos mundo, pa algun mil di aña 
caba, uzando e palabra ‘Earth’ deriva di hendenan Germanico cu 
simplemente ta nifica, Tera. 
DNM cu ta contribui n’e conscientisacion di e temanan aki ta hay’e 
sumamente importante pa pueblo tuma accion y yuda nos planeta 


p’e keda uno den bon condicion, saludabel pa generacionnan 
cu ta bin. P’esey tambe DNM ta propone pa tur aporta den un 
manera of otro. Aki ta sigui algun sugerencia di accionnan cu por 
tuma. Accion gubernamental. Formulacion di un maneho cu ta 
compromete na proteccion di e medio ambiente. Esaki tambe t’e 
caso cu e bishita di agencia di consulta cu TwyndraGudee cu dife- 
rente ‘stakeholders’ pa yega n’e National Biodiversity Strategic 
Accion Plan (NBSAP), en corto e Nature Ploicy. Esnan di consulta 
lo formula hunto cu DNM e maneho p’e siguiente seis añanan. 
Esaki t’e intencion cu na juni lo prepara hunto cu Hulanda pa 
bay reunionnan di COP18, cu ta den conexion cu e Convention of 
Biological Diversity. 


Accionnan educacional por encera eleva conscientisacion tocante 
biodiversidad, esfuersonan di conservacion y tambe accionnan 
individual pa sostenibilidad. 
Accionnan di comunidad por encera plantamento di mata hunto 
(Ban lanta y Planta), accion di limpiesa (Limpi Limpi) y encuentro 
di trabou cu ta educacional. 


Cada un di nos por tuma e reto y dicidi pa adopta practicanan den 
bida diario pa reduci desperdicio/ sushedad, conserva energia 
(no mal uza) y scoge productonan cu ta amical pa medio ambi- 
ente. Ta hunto nos por logra. Dia Internacional di Mama Tera ta 
sirbi pa un comienso y direccion di accion colectivo cu ta nifica 
hopi pa cu proteccion di e planeta y crea un futuro sostenibel. 


Dia Internacional di Mama Tera 2024: 


Ban cambia e direccion di pensamento y 
inclui bienestar di e planeta den nos bida diario 

SIMAN pasa diahuebs a tuma luga un tremendo training di 
Human Resources pa miembronan di bestuur di e Centronan di 
Bario cu ta forma parti di e proyecto di BARiO UNICO di CEDE 
ARUBA. Facilitado di e training tabata Sra. Christel Croes. 


Hopi topico a ser trata, por menciona entre otro e trayectoria 
di atrae y selecciona talento te cu e parti ora cu ta despedi di 
un empleado, con ta implementa cambio, e importancia di bon 
liderazgo, di planning di trabou y di documenta, con pa yuda 
y guia un empleado den su trayectoria di trabou y hopi mas. 


Sra. Christel Croes ta un Innovative and Strategic Training 
Manager cu mas di 20 aña di experiencia den diseña, desaroya 
y implementa programanan di training. Un experto den iden- 
tifica necesidadnan y crea training cu ta yuda mehora presta- 
cion y productividad di empleadonan. 


Gradicimento ta bay n’e representante di Centronan di Bario 
Brazil, Piedra Plat, Dakota, Ayo, Noord, Santa Cruz y Lago 
Heights pa nan participacion, na Universidad di Aruba pa su 


continuo colaboracion di pone un localidad disponibel pa 
training y na Sra. Christel Croes cu, mirando e necesidad y 
como parti di duna bek na comunidad, a duna e training di 
curason. 
Di parti di BARiO UNICO – CEDE ARUBA lo sigui brinda oportun- 
idadnan di training na miembronan di bestuur di e Centronan 
di BARiO cu ta forma parti di BARiO UNICO, pa di e forma aki 
sigui reenforsa nan pa nan por sigui cu nan trabou cu nan ta 
haci a base boluntario pa nan bario y pa comunidad di Aruba 
en general. 


CEDE ARUBA ta encurasha comunidad di Aruba pa ta parti di 
e movemento di Community Building. Check cu e centro den 
bo bario con bo por yuda, participa na nan actividadnan, bira 
boluntario. Community building ta un responsabilidad di nos 
tur. Ban uni forsa pa yuda e barionan di Aruba. 


Pa mas informacion encuanto e proyecto aki por tuma contact 
via e-mail barionanunico@cedearuba.org of por yama CEDE 
ARUBA-BARiO UNICO na number di telefon 582 7666. 


Organisa pa CEDE ARUBA – BARiO UNICO 


Ciclo di training pa bestuur di Centronan di Bario ta continua 

DIADOMINGO ultimo a tuma luga e celebracion di Aruba Dag 2024 na 
Broodfabriek, Rijswijk cual a resulta un exito grandi. Minister Maduro 
tabata presente pa comparti un rato ameno cu Arubianonan y tur cu 
tin Aruba den nan mente y curason cu celebracion di nos Dia Nacional 
na Hulanda. 


E mandatario a hiba e siguiente discurso: 
Mi ta sumamente contento cu despues di cinco aña cu awe nos por 
celebra nos Dia Nacional di Himno y Bandera atrobe dilanti un sala 
asina yen cu caranan di alegria. Y mas importante ainda di sinti nos 
calor, e calor Arubiano cu ta brota di nos hendenan awe tardi y ta yena 
e luga aki cu nos ambiente y cultura Arubiano. 


Awe ta un dia importante ya cu nos ta conmemora cu dia 18 di maart, 
48 aña pasa, e bandera di Aruba a bay laira pa prome bes hunto cu 
cantamento di nos Himno ‘Aruba Dushi Tera’ den stadion Wilhelmina. 
Un momento historico pa nos Pais Aruba, unda cu nos simbolonan 
nacional a trece nos mas cerca di otro y pone nos sinti nos mes Arubiano 
den mente y curason. 


Arubadag a inicia na aña 1982 ora cu sr. Gilberto François ‘Betico’ 
Croes en feliz memoria a mira e necesidad pa organisa un encuentro 
pa informa e comunidad Arubiano na Hulanda di tur e preparacionnan 
pa por logra e Status Aparte pa Aruba por a bira un Pais. Un encuentro 
caminda e Arubiano y tur otro persona cu ta interesa den Aruba, por 
a bini hunto y keda den contacto kico tabata pasando den nos Pais. E 
union aki tabata necesario pa logra conserva Patria y e forsa di coher- 
encia cu nos tabatin mester pa nos Pais por a logra su metanan. 


Aruba a haya su Status Aparte den Reino Hulandes na aña 1986 
y Arubadag a desaroya durante e añanan y a bira un tradicion pa 
Arubianonan cu ta establece akinan y tur otro hende cu tin Pais Aruba 
den nan curason pa topa otro, celebra nos Dia Nacional y comparti 
pensamentonan. Un dia pa nos por biba nos Cultura hunto cu amis- 
tadnan y famianan cu kisas nos tin hopi tempo sin mira. Un dia pa den 
union nos celebra nos cultura den un ambiente ameno di musica, baile 
y cuminda tipicamente Arubiano. Ademas pa nos laga e Hulandesnan 
sinti y experiencia un tiki di nos Cultura Arubiano, pa asina nan por 
comprende nos miho. Ban sigui haci uzo di e plataforma di Arubadag 
pa crea union y fortifica nos forsa di coherencia na bienestar di nos 
Pais. 


Ta masha importante pa keda cu vinculo cu bo Pais natal ora bo bay 
biba den exterior. E luga caminda bo lombrishi ta dera, manera nos 
grandinan ta bisa. E cuna di bo identidad. 
Awe ta un dia importante, un dia pa celebra nos identidad. E aña aki na 
Aruba nos a celebra nos Dia Nacional cu e lema ‘Aruba, orguyo di nos 
tur!’ 


Nos tin hopi motibo pa ta orguyoso di nos Pais. Historia a demostra cu 
nos Arubianonan ta e forsa di coherencia cu nos Pais cu ta haci Pais 
Aruba un Pais resiliente. Cu union, creatividad, perseverancia, dina- 
mismo di nos hendenan y cu un fe inmenso nos a surpasa varios reto 
den pasado. P’esey awe nos por bisa cu e forsa di nos yiunan di tera, 
trahando duro y den union, nos Pais ta recuperando satisfactoriamente 
economicamente y financieramente despues di e pandemia. Esaki a 
wordo demostra den rapportnan di evaluacion di varios entidadnan 
internacional importante. Ademas despues di basta tempo y durante 


dos aña sigui Pais Aruba tin un Presupuesto cu un surplus. Esaki ta 
trece confiansa den inversionistanan pa cu Pais Aruba. Aruba su tasa 
di desempleo a baha na 4.3% cu ta esun di mas abou den historia y 
e industria di turismo na Aruba ta creciendo y ta pasando door di su 
miho momentonan. E resultadonan aki ta motiva y inspira nos pa sigui 
traha duro na bienestar di nos Pais. Pruebanan cu nos hendenan ta 
kere den nos Pais. 


Nos tin hopi mas motibo pa ta orguyoso di Aruba. Banda di nos heren- 
cianan cultural, nos tradicionnan, monumentonan, nos naturalesa, 
playanan, nos carnaval, nos stabilidad politico y nos siguridad, nos 
hendenan ta e tesoro cu mas balor cu nos Pais tin. Arubianonan cu ta 
traha duro tur dia pa progreso di nos Pais Aruba. Arubianonan cu ta 
kere firmemente den nos Pais Aruba. 
Nos Arubianonan ta conoci pa e amor y stimacion cu nos tin pa nos 
Patria. Aunke cu boso ta establece den exterior corda hiba nos Pais 
Aruba semper den boso mente y curason. Boso ta nos representan- 
tenan den exterior, nos embahadornan cu mester carga nos bandera 
cu honor y respet. Inculca den boso yiunan e amor pa nos cultura, pa 
asina nos identidad por continua den futuro generacionnan. 


Pa keda firme den nos identidad, nos mester keda kere den nos Pais 
Aruba, nos mester kere den nos hendenan, nos historia y nos potencial 
como Pais chikito pero grandi na curashi y talento. Ta e amor y dedica- 
cion na nos isla ta alimenta nos orguyo y lealtad. Nos ta spera di mira 
boso pronto na cas bek, sea pa biba of bishita pa yuda nos traha na un 
miho Aruba. 
Pa conclui mi ta yama un danki na Arubahuis, Massive Productions 
Holland y Deal Entertainment pa organisa e Dia aki. Boso hunto a hinca 
un bon programa den otro cu un tremendo show presenta door di 
nos mes artistanan local. Un danki tambe na De Broodfabriek Event 
& Centrum y tambe na Gobierno di Aruba, Ministerio di Cultura y na 
tur cu a duna un aporte na e celebracion di nos Dia Nacional aki na 
Hulanda. 


Un pabien na cada Arubiano y na tur cu tin Aruba den nan curason y 
mente cu celebracion di nos Dia Nacional na Hulanda. Laga nos hunto 
den un ambiente sano, celebra nos Himno y Bandera, nos herencia, nos 
cultura y nos identidad. 


Cultura bo tin cu bib’e y cu cada un di nos su participacion, nos ta 
engrandec’e. 
Pasa un dushi atardi y sigui disfruta. 


Discurso Minister Xiomara Maduro na Aruba Dag 2024 

DIASABRA mainta, Minister di Husticia y Asuntonan Social 
sr. Rocco Tjon, a bishita Centro di Bario Lago Heights, 
caminda diferente inversionnan a tuma luga, pa di e forma 
aki por organisa mas actividad p’e hobennan p’e habitan- 
tenan di e bario. 


Asina por bisa cu a percura pa un cancha di basketball, 
un les lokaal nobo pa programanan di arte pero tambe un 
skatepark, y di e manera aki ta percura pa tin mas movecion 
na Centro di Bario Lago Heights. 


Tur esaki no lo tawata posibel sin e sosten di compani- 
anan local manera C-Mart, Palm Tours, Superfood, Aruba 
Convention Bureau como tambe organisacionnan cu tawata 
tin un rol sumamente importante den esaki cualnan ta; A.T.A. 
como tambe CEDE Aruba. Banda di esaki, a conta cu sosten 
tambe di e compania internacional esta Edmentum, kende 
a inverti fondonan p’e proyectonan na Centro di Bario Lago 
Heights por bira un realidad. 


Di otro banda, e ta algo unico cu 90 boluntario di Merca a 
bin Aruba p’asina ehecuta e proyecto aki. Manera ta conoci, 
na 2022, Gobierno di Aruba a scoge pa introduci e proyecto 
di Veilige Bario’s, como algo duradero, na mes momento a 
scoge pa ehecuta esaki hunto cu otro partnernan, pa cual 
motibo a colabora cu CEDE Aruba. 


A base di e colaboracion aki, por mira cu ya caba tin mucho 
mas movecion den algun centronan di bario. Tambe tin 
mucho mas personal y mas fondo cu ta wordo aloca n’e 
centronan di bario p’asina por organisa mas actividad p’e 
hobennan di e diferente barionan na Aruba. 


E inversionnan aki ta sumamente importante, ta trata di 
inversion den infrastrucutura, cual ta wordo traduci den 
e habitantenan y hobennan, door di brinda oportunidad 
pa participa na actividadnan cu ta di balor agrega na nan 
mesun desaroyo, y di e mesun forma ta percura pa nan ta 
menos riba caya. 


Por ultimo, Minister Tjon a gradici tur e sponsornan local 
y internacional cu a colabora cu CEDE Aruba como tambe 
Gobierno di Aruba pa haci esaki posibel. 


Danki na colaboracion local y internacional 


Centro di Bario Lago Heights ta conta cu actividadnan adicional 

Un postre realmente refres- 
cante de la cocina francesa: el 
pastel  francés . Esta capa de 
gelatina  de cereza  le da un 
sabor refrescante muy fino, pero 
tampoco demasiado fuerte, solo 
lo suficiente para diluir un poco 
el crepe. Como los franceses no 
usan flanes, nosotros tampoco 
los usaremos. 


Receta 
TIEMPO PREVIO: 45 minutos 
HORA DE COCINAR: 45 minutos 
TIEMPO TOTAL: 1 hora 30 minutos 
4 SERVICIO 


Ingredientes: 
6 huevos grandes 
10,5 onzas. Azúcar 
7 onzas Almidón / densidad / almidón 
5.2 taza de leche 
Un poco de extracto de vainilla 
1,7 onzas. Manteca 


Para añadir a la segunda parte de la 
nata: 
7 onzas Mantequilla ablandada 
0,7 taza de crema agridulce 
Crema de yema de huevo: 
1 taza de crema agridulce 
2 piezas de masa 


Jalea de cereza: 
14,1 onzas. cerezas deshuesadas 
3,5 onzas. Azúcar 
1,7 onzas. Maicena 
0,35 taza de agua 
Azúcar en polvo 


Direcciones: 
1. Batir 6 huevos enteros con el azúcar 
añadido. Agregamos harina de almidón 
o almidón a los huevos. Mezclar todo y 
verter en él unos 2 dl de leche. 


  2. Vierte la leche en una olla más 
grande y ponla al fuego. Antes de que 
hierva la leche, vierte un poco de leche 
caliente sobre las yemas y el espe- 
sante. No echamos todo, volvemos a 
poner el resto al fuego. Revuelva esto 
bien. 
  
3. Y volvemos a verter todo en la leche. 
Reduzca el fuego a medio y cocine 
hasta que espese. 
  
4. Añade inmediatamente un poco de 
extracto de vainilla a la nata. Agrega la 
mantequilla y ahora lo mezclamos todo 
junto. 
  
5. Verter la nata así obtenida en un bol. 
Aplanar, cubrir con papel aluminio y 
dejar enfriar. 
  
6. Mientras esperamos que se enfríe 
nuestro relleno, extendemos 2 láminas 
de masa. 
Ahora bien, si compraste congeladas, 
tienes que descongelarlas previamente, 
y si compraste esta masa ya hecha, 
simplemente extiéndela. Entonces no 
importa, tendremos que estirar ambos. 
  
7. En la bandeja inversa ponemos 
papel y ahora lo más sencillo es tirar 
de la bandeja que tenemos delante. 
Y le damos la vuelta a la masa. 
Espolvoreamos un poco de harina y la 
estiramos ligeramente. 
  
8. Después de extender la masa la 
pinchamos un poco con un tenedor 
para que no se hinche demasiado. Y 
mientras hacíamos esto, se calentó 
nuestro horno a 392 °F/200 °C, lo 
llevamos a hornear. 


Hornea la masa durante 15-20 minutos. 
Mientras horneamos la primera masa, 
extendemos también la segunda, de 
modo que en cuanto saquemos la 
primera masa ya esté lista la segunda. 


  9. Mientras la corteza esté caliente, 
córtala según la bandeja. 
  
10. Nuestra segunda corteza estaba 
horneada, la horneamos un poco más 
que la primera. Porque cuando se 
enfríe lo trituraremos para que quede 
finamente crujiente. 
Ya sean cerezas congeladas o frescas, 
las mueles juntas, para que no expri- 
mamos el jugo. En una olla pequeña 
ponemos las cerezas molidas. Luego 
agregamos azúcar. Y dejar hervir a 
fuego lento. 
  
11. Cuando la masa hirvió, la dejamos 
hervir así durante unos 30 segundos. 
Y luego agregue y mezcle la maicena 
y revuelva. Lo dejamos enfriar revolvi- 
endo de vez en cuando. 
  
12. Montar la crema de vainilla enfriada 
con una batidora. Luego agregue la 
mantequilla blanda, luego añadir 200ml 
de nata agridulce, pero batir continu- 
amente con una batidora de mano. Al 
final mezclamos un poco con una espá- 
tula y nuestro relleno está listo. 
  


13. Aplicar la mayor parte de la crema 
sobre la corteza. Aproximadamente 
2/3. Aplicar a continuación, tibia, esta 
crema de gelatina de cereza. Añadimos 
300ml de nata agridulce al resto de 
la nata, vertiendo de nuevo un poco y 
removiendo. Nuevamente mezclamos 
todo con una espátula y esta parte ya 
nos queda lista. 
  
14. Sobre la crema de cerezas ponemos 
este relleno. 


15. ¡Deja enfriar el bizcocho en el frig- 
orífico y a disfrutar! 


Tarta de crema francesa 

Sinceramente, Pastor Marcel Balootje 


Fortaleza pa Famia 


TUR hende mester ta na haltura cu tin dos tipo di orguyo: 
Orguyo legitimo cual ta e orguyo deportivo, pa estudio, 
haci un bon trabao, cual ta wordo celebra y reconoce ora 
un persona gana e premio maximo. 


Orguyo di pica ta ora hende nenga di reconoce Dios 
(Romanonan 1:18-32) pa asina e por sigui biba den pica 
di abominacion, rebeldia y inmoralidad, poder, manera 
rey Saul, Nabucodonosor, Uziah, Haman, y tambe Lucas 
18:10-13. 


Awel e tipo di orguyo ta esun cu Dios ta odia y ta para skirbi: 
E temor di Dios ta pa odia maldad, orguyo, arogancia y 
mal caminda, y un boca perverso mi ta odia (Proverbionan 
8:13). 


Ora orguyo bini, deshonor tambe ta bini, ma sabiduria ta 
cerca e humildenan (Proverbionan 11:2) 


Cada hende cu ta orguyoso di curason ta un abomi- 
nacion pa Señor, siguramente e lo no keda sin castigo 
(Proverbionan 11:5). 


Orguyo ta bini prome cu destruccion y un spirito arogante 
prome cu caida (Proverbionan 16:18). 


Cada hende cu scoge pa biba den orguyo pecaminoso, 
caminda inmoralidad ta goberna ta scoge pa separacion 
di Dios. 


Y Dios ta manda aviso: P’esey scritura ta bisa: Dios ta 
resisti e orguyosonan, ma ta duna gracia na e humildenan 
(Santiago 4:6), 


E otro ta specialmente pa hobennan pa nan no cay den e 
trampa di orguyo y arogancia: 
E Palabra di Dios ta bisa (1 Pedro 5:5) Boso hobennan 
mescos sea sumiso na boso ancianonan, y boso tur bisti 
boso mes cu humildad pa cu otro, pasobra Dios ta resisti e 
orguyosonan, ma ta duna gracia na e humildenan. 


Dios semper ta spierta pasobra E ta esun cu ta dicidi, y den 
Romanonan 1:28-32 Dios a dicidi cu esnan cu no ta haya 
ta necesario pa reconoce Dios, Dios lo entrega nan na un 
mente perverso. 


Esaki ta nifica pa nos tur e peliger cu tin y cu ta aumentando 
dia tras dia, pa ora nos mira cosnan ta sosode, nos no keda 


boca habri of busca excuus, pero sabi cu ta e furia di Dios 
ta bahando riba hende. Ora nos mira cambio den caracter, 
cambio den actitud di hende, nos tin cu comprende cu e 
falta no por wordo tira riba otro hende, bruheria, falta di 
trabao etc., pero riba locual hende a scoge pa nan bida. 


Awor ora nos complace cu hende pa e no reconoce Dios, y 
nos ta habri porta y pasa un ley, caminda tur tipo di liber- 
tinahe, y abominacion y falta di respet. Por tuma luga, nos 
ta bira complice di nan orguyo y lo nos tin carga e conse- 
cuencia (Romanonan 1;32) (Romanonan 2:5). 


Cada ayudo, cu un hende di sano huicio, duna n’esnan cu 
ta dicidi di laga orguyo domina, ta nifica kibra relacion cu 
Dios, pasobra esey na nifica duna e diabel bentaha legal 
den bida di hende. 
Laga nos tuma un ehempel: Si un mayor ta duna su yiu OK 
pa e su amigonan, por uza tur sorto di droga na su cas. E 
mayor ey a habri porta di destruccion pa su propio yiu. 


Si un hende coopera cu un persona orguyoso, pa e rechasa 
Dios y bay mas profundo den inmoralidad abominacion y 
arogancia bo ta bira un piedra di trompica den su bida. 


Orguyo di hende lo rebahe, ma esun cu ta di spirito humilde 
lo ricibi Honor (Proverbionan 29:23), 


Ora Dios ta odia algo, no tin hende cu por cambia e situa- 
cion, solamente confesion y arepentimento, y aparta for di 
pica, por trece cambio, y por trece salbacion. 


Awor ta e momento pa reconcilia cu Dios. 


Orguyo ta cera porta di comunicacion cu Dios 

Cu imenso tristesa na nos curazon nos ta 
anuncia e fayecimiento di nos querido tata, 
suegro y welo 


Bernardus (Ben) 
Maria Cramer 


Sinkel, 28 June 1934 – Aruba, 18 April 2024 
Viuda di Annemarie Cramer – Heersche 


Yvette 
Bas y Cliodhna 
Bruno 
Hugo y Alie 
Kristiaan 
Isabella 
Armand y Geraldine 
Danique 
Marcel y Margie 
Matthew 
Maximus 
Maggie 
Raoul † 
Agnes 
Elise 
Milou 
Stan † 
Lars 
Brownie 🐾 


Demas ex-coleganan di Elmar N.V. 


Acto di despedida lo tuma lugar Diahuebs, 
25 di April 2024 na Misa di Tanki Leendert di 
2:00pm pa 4:00pm. 


Acto di cremation ta tuma lugar den seno di 
famia. 


Ben lo a desea un donation na Aruba Animal 
Shelter of Fundation Stimami Sterilisami enbes 
di flor. 


Correspondentieadres: 
Paraguana 14 
Tibertus_6@hotmail.com 


Gradicimento y Invitacion 


Pedro Arends, yuinan y demas famia, 


Filomena Maria 
Arends- Semeleer 


ta gradici di curason tur esnan 
cu di un of otro manera a sostene 
y consola nos durante fayecimento y 
entiero di nos defunto stima. 


Danki na tur mensahe, yamadanan telefonico, 
whatsapp, y/of bishita personal. 
Tambe na tur esnan cu a haci oracion y 
esnan cu a manda carchi of krans. 


Boso muestra di atencion ta di hopi aprecio y 
gran sosten pa nos. 


Un danki special na Ita, Doke. 
Teresita y Margarita. 


Tambe na Aurora Funeral Home 
pa su bon servicio y atencion. 


Alabes ta invita tur famia, amigo y conocirnan pa 
3 santo sacrificio di misa cu lo tuma lugar: 
• Diadomigo 21 di April 2024 
pa 6 ‘or di atardi na misa Sta. Ana na Noord 


• Diamars 23 di April 2024 
pa 5:30 di atardi na Kapel na Alto Vista 


• Diabierna 26 di April 2024 
pa 6:30 di atardi na misa Sta. Ana na Noord 


Cu nos Mama Mena sosega na 
paz den reino di Señor. 


Gradicimento 


Di profundo di nos curason nos ta gradici tur 
hende cu di un of otro manera a mustra atencion, 
amor y cariño durante bida, fayecimento y 
despedida di nos querida casa, tata, welo, 
ruman, omo y amigo: 


Bernardus (Ben) F. C. King 


Boso muestra di atencion ta di hopi aprecio y un 
gran sosten pa nos. 
Un danki na un y tur cu a manda carchi, 
whatsapp, mensahe riba facebook, email y haci 
yamadanan telefonico. 


Un danki special na: 
Dokter di cas Dr. Marcel Ho-Kang-You, sra. Lola 
Geerman di Koningin Wilhelmina Fonds Aruba, 
Koningin Wilhelmina Fonds Aruba, su Fellow K 
brothers di Kiwanis Club of Palm Beach y famia, su 
coleganan di directiva di Neptali Henriquez Park 
y famia, e scolnan di Terrific Kids, su-ex coleganan 
di KIA, DOOV y Ministerio Publico, famia Mesas, 
famia Gomez-Ruiz, famia Risseeuw, famia Hessels- 
Bury, Joy Bary y famia, Paula de Bruijn y famia, 
Ingrid Renfrum y famia, Janine Flanegin y famia. 


Tambe na Aurora Funeral Home pa cu su bon 
servicio y atencion. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimiento di: 


Antonilia Lampe Laclé 
Mihor conoci como Manila of Sonilda 
*02-09-1934 - †20-04-2024 


Acto di entiero lo wordo anuncia despues. 

Mi no a muri, mi a dijes bai boso dilanti. 


No cordami cu tristeza sino cu alegria. Mi lo ta e 
silencio cu nos a comparti mescos cu mi lo ta e 
brisa cu boso ta sinti. Y esey lo ta mi sunchi riba 
boso cara. Aunke mi curpa lo no tey mas, pero 
recuerdo nan dimi semper lo keda 
Cu hopi dolor na nos curazon pero conforme cu 
Dios su boluntad nos ta participa fallecimento 
di nos mama, wela, ruman, cuña, tanta, prima y 
amiga stima 


Catherine Monica 
Morel Martin 
mihor conoci como “Catrien” 
* 15-03-1949 - †19-04-2024 


Na nomber di su: 
Casa den feliz memoria: 
† Francisco “Dato” Morel 


Yiunan: Jacqueline “Jacky” Morel 
Francisco “Papito” Morel y Anaika Silva 


Nietanan stima: Chantal Morel 
Sari-Lane Morel 


Mama di su nietanan: Anouschka Rasmijn 


Rumannan: 
†Victor Martin y famia na Hulanda 
Joseph Martin y famia na Inglatera 
Donna Romano y famia na Italia 
†Clothilda Baptiste y famia 
†Marygold Beddo y famia 
†Brittania Beddo y famia 


Swa y Cuñanan: 
†Alfredo y †Lydia Lambertus-Matos y famia 
†Marina y †Francisco Angela-Morel y famia 
†Theresita y †Hoze Quant-Morel y famia 
†Rosarita y † Edison Wiersma-Morel y famia 
†Hose Secondino Morel 
Francisca y †Jack Hatt-Morel y yiu 
†Anna y †Hendrik Calmes-Morel y famia 
Mario Morel y famia 
†Filomena Morel y Edwin Tromp 
Anna y Ronny Cornelie-Morel 
†Rafael Morel 
Su bon bisiña y amigo(a)nan di cas: 
Iraima Croes y famia, Danilo Croes y famia, 
Marieta Willems, Joanne Werleman, Sharine 
Geerman, Toko Winklaar, Gwen Osepa-Hewitt, 
Benchi Pik 


Sobrino y sobrinanan, primo y primanan, comer 
y compernan, ihanan, su bisiñanan, su ex- 
coleganan y amiganan di Kan y Little Switzerland 


Demas famianan: 
Morel, Martin, Rodgers, Romano, Lambertus, 
Quant, Angela, Wiersma, Hatt, Calmes, Tromp, 
Cornelie, Rasmijn, Nicolas, Beddo, Croes, Winklaar 
Trujillo, Geerman, del Rosario, Stein, Willems, 
Ridderstap, Doulabi, Vrolijk, Alders. 


E acto di entiero lo tuma lugar diaranson dia 24 
april 2024 na Misa Birgen di Fatima na Dakota. Nos 
defunto Catrien lo ta reposa na Misa for di 2or pa 
4or pm. Despues ta hiba nos defunto stima na su 
ultimo lugar di sosiego na Santana de Vries Santa 
Cruz. 


Nos ta pidi nos disculpa si den nos tristesa nos por 
a lubida algun persona of famia. 


Despues di entiero no lo ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Felix Enrique Willems 
*15-07-1935 – †21-04-2024 


Acto di entiero lo wordo anuncia despues. 


“Señor ta mi wardador, mi no tin falta di nada. 
Den cunucu di yerba berde e ta ponemi sosega, e 
ta hibami na awa trankil pa mi bolbe haña forsa”. 
Salmo 23 


Cu inmenso dolor na nos curason, nos ta anuncia 
fayecimento di: 


Luicio Kock 
*09-10-1947 - †18-04-2024 


Na nomber di su: 
Mayornan: 
†Jose Kock 
†Antolina Kock-Lampe 


Rumannan: 
†Luis Kock & esposa Maria van der Biezen 
Carmen Kock 
Gorge Kock y yiu Tatiana 
Betty Kock na Hulanda 
Joselito Kock 
†Jossito Kock & esposa Marcia Janga y yiunan 
Josmar y Joshua 


Tanta: 
Denise Koetsier 


Omonan: 
Benjamin Lampe 
Rufino Lampe 


Primo- y primanan 
Acto primo- y primanan 
Ex coleganan di Victoria Bottling Co. 


Compañero- y compañeranan di Huize Maristella. 
Tur su bon bisiñanan 


Amistades nan di cas (manera famianan): 
Engelhart, Boekhoudt y Tromp. 


Demas famianan: 
Kock, Lampe, Arendsz, Wever, Lacle, van der 
Biezen, Janga, Trimon, Antonette, Woisky, 
Bilderbeek, Peterson, Visser, Smouter, Koetsir, 
Tromp, Felix, Thijme, Maduro, Thijssen, de Kort. 


Ta invita pa acto di despedida lo tuma lugar 
diamars 23 di april 2024 na Pray Funeral Home di 
09:00 pa 11:00 di mainta. Acto di cremacion ta 
tuma lugar den seno di famia. 


Nos disculpa si den nos tristesa nos por a lubida 
algun famia of conocir. 


Despues di despedida nos no por ricibi bishita di 
condolencia na cas. 


Enbez di flor of krans, lo tin un box disponibel cu 
por hasi un donacion pa Huize Maris Stella 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser keri: 


Miguel Angel Larrache 
Mihor conoci como: “Miguelito” of “Lelo” 
*11-03-1936 - †19-04-2024 


Na nomber di su: 
Esposa: 
†Petra Tromp-Larrache 


Yiunan: 
Magali y Gino Tromp-Larrache 
Richard y Judella Raaz-Franken y famia 


Nieto(a)nan: 
Jordany y Laiza Tromp-Eckmeyer 
†Giovanni Tromp 
Ginali Tromp 


Bisanieto(a)nan: 
Jordaiska Eckmeyer 
Jorvania Eckmeyer 
Jaydion Thiel 
Hildeny Thiel 


Demas famianan na Aruba, 
Sto. Domingo, USA y Hulanda: 
Larrache, Tromp, Raaz, Eckmeyer, Thiel, 
Franken, Saladin, Lampe, Donata, v/d Biezen, 
Carillo, Hooi, Hayer, Delle 


Ta invita pa acto di despedida cual lo tuma 
lugar na Aurora Funeral Home, Diahuebs 25 
di April 2024 di 2’or pa 4’or di atardi. 


Cremashon lo tuma lugar den seno familiar. 


Nos disculpa si den nos tristesa nos a lubida di 
menshona algun famia of amistades. 


